
Disse »Breve« rummer over tyve Aars Oplevelser. 
Først Kampe, siden rolige Overvejelser. Der findes 
i Danmark alene Tusinder og atter Tusinder, især af 
Unge, som arbejder og kæmper med de Problemer, 
her er draget frem, og netop i den Skikkelse, hvori 
de her er draget frem. For deres Skyld sendes »Bre- 
vene« i Trykken. De rummer ikke alle de Spørgsmaal, 
som søgende og spørgende Mennesker sysler med, og 
et og andet af det, de indeholder, er maaske ogsaa 
sagt aj andre. Men alt, hvad de indeholder, er levet. 


MATERIALISMEN. 

e spørger, hvad jeg har følt over for Materialis- 
D men. Som Svar kunde jeg lade Dem kigge i 
en af mine gamle Dagbøger, Der staar et Sted: »Min 
Sjæl oprøres ved Tanken om denne forfærdelige 
Lære.« Og det er vistnok et korrekt Udtryk for, hvad 
jeg følte dengang, ung og idealistisk, som jeg var, og 
tilmed opvokset i Synsmaader, der var saa anti- 
materialistiske som vel muligt. Jeg er ikke sikker paa, 
jeg kunde føle ganske påa samme Maade nu; Livet 
lærer jo en den Kunst at resignere, Skønt jeg ved ikke 
— Materialismen er en uhyggelig Livsanskuelse. 

For ens eget Vedkommende maatte man give Af- 
kald paa al Tale om »Sjæl«. Højst kunde Ordet be- 
holdes som en Slags billedligt Udtryk. Skønt, hvad 
Mening var der egentlig deri heller? Vi var jo dog 
ikke andet end Grupper af organiserede Atomer. Jeg 
overværede engang, mens jeg sloges med Materialis- 
men, en Samtale mellem tre gamle Koner om ferske 
Sild. »Ja, ferske Sild er re'nok dejlige!« erklærede en 
af dem, idet hun rokkede stille med Hovedet og vist- 
nok i Tanken nød en. Og de andre sluttede sig med 

Inderlighed til hendes Udtalelse. Der skulde forresten 
holdes et kristeligt Møde Paa Stedet. 

Jeg sad tavs og saa Paa disse tre gamle » Atom- 
grupper«, der i Fællesskab frydede sig ved Tanken 
om at sluge nogle andre, mindre » Atomgrupper«, og 
som Missionæren nu snart skulde til at præke for. 
Jeg sad stille og betragtede dem, indtil den hele 
Situation forekom mig saa overvældende komisk — 
skønt den dog egentlig for mig var saa inderlig tra- 
gisk — at jeg følte Trang til at bryde ud i en befri- 
ende Latter over Tilværelsens Fjollethed. 

Og Gud var der lige saa lidt Plads til. Det bi- 
belske Ord, at »Gud er en Aand&, er et hypotetisk 
Axiom. Thi enten er Gud en Aand, eller ogsaa er 
han slet ikke, En materialistisk Panteisme, er dog 
noget Sludder, < 

Verdensplan kan der heller ikke være, naar der - 
ingen Verdensfornuft er. Hele Tilværelsen — vi Men- 
nesker inclusive — er da et Produkt af fuldstændig 
blinde Kræfter, Det ser ud, som der var Fornuft og 
Plan i Tilværelsen; men der er altsaa ingen. Det er 
blot en Atomernes Heksedans, der tager sig fornuftig 
ud, skønt det hele er Tilfældighed. 

»Hvis Materialismen er Sandheden, saa forban- 
der jeg fra Dybet af min Sjæl (?) disse blinde Kræf- 
ter, af hvis ubevidste Virken jeg er et ynkværdigt 
Produkt!k 

Det er fra den samme gamle Dagbog. Og atter 
her vilde jeg moderere Udtrykkene lidt nu. Man bli- 
ver jo efterhaanden hensynsfuld mod »anderledes 

tænkende«. Skønt den Ting er vel hævet over al Dis- 
kussion: at dersom Materialismen er Sandheden, saa 
er denne Tilværelse den mest sindssvage Indretning, 
som en højt begavet og humoristisk anlagt Samling af 
Hjernemolekyler kunde udpønske. 

Her gaar Mennesker hele Jorden over og har 
Religion. Den er, hvor daarligt de mangen Gang 
lever efter den, det dyrebareste de ejer, De kæmper 
for den, lader deres Liv forme af den, dør for den, 
har deres rigeste Glæder og dybeste Bekymringer af 
den. Og saa er det hele kun Hjernespind! Der er 
hverken Gud eller Sjæle eller Udødelighed eller noget 
af den Slags til. 

Her rykker den ene unge Slægt efter den anden 
frem paa Livets Skueplads — fuld af Livsmod og 
Livstro, letfængelig over for alt, hvad der klinger af 
det ideale, Og saa er al Idealitet kun et vilkaarligt 
Produkt, som der ingen fornuftige Grunde kan gives 
for, og Livet selv er kun en Atomernes Heksesabbat, et 
skrøbeligt og forgængeligt Blændværk. 

Her arbejder og stræber disse Millioner af Atom- 
grupper. Blandt de bedst organiserede er der nogle, 
som skaber »udødelige« Digterværker, »herlig« Bil- 
ledkunst, »pragtfulde« Bygningsværker, »vidunderlig« 
Musik 0. s. v., eller de er »fremragende Statsmænd«, 
»store Opfindere« og meget andet, medens de tarveli- 
gere organiserede nyder, beundrer og lever i det, de 
store har skabt. Det vil sige: saaledes tror man. I 
Virkeligheden er det kun Myriaders Myriader af 

Atomer, der svirrer rundt og rundt, stadig mere for- 
virrende og blændende. En rent satanisk Komedie! 

Ja der er jo dem, der har gennemskuet Bedraget, 
som hele den øvrige Menneskehed lever i. Og disse 
faa har da forsøgt at oplyse de andre om Fejltagelsen. 
Men at de gider! Vilde de endelig gøre en god og 
fornuftig Gerning (dog hvad Berettigelse har slige 
Adjektiver?), saa satte de sig til Opgave: at fabrikere 
en mægtig Bombe, anbringe den i Jordens Indre og 
sprænge hele Blændværket i Millioner af Stumper. 
Men de gør det ikke. Ogsaa de tror paa deres Vis 
paa Komedien. 

Jeg har her forsøgt at"genfremstille for Dem en 
Del af det, som jeg har følt over for Materialismen, 
dengang jeg var i dens Vold og ikke vidste, hvordan 
jeg skulde klare mig fra den. Jeg tilføjer blot paa 
egen Regning lidt om, hvad jeg føler og tænker nu. 

Man kan jo hverken »bevise« Materialisme eller 
Spiritualisme. Men Sandheden er dog, at der er en 
Mangfoldighed af Kendsgerninger, som strider mod 
Materialismen. Det er saa langt fra, at den, som 
vælger sit Standpunkt i Spiritualismen, har Viden- 
skaben imod sig, allermindst vore Dages psykologiske 
Videnskab. Og saa har han en positiv Ting: Han har 
Adgang til at finde Mening i Tilværelsen; han har 
en fri og banet Vej fil Idealiteten i alle dens sunde 
og gode Former, — hvad paa den anden Side slet 
ikke udelukker, at han kan staa med begge Ben paa 
den solide Virkeligheds Grund. Og de to Ting er dog 
vel forresten et Par meget stærke Sandhedskriterier. 

Det er hævet over al Tvivl, at der er en inderlig 
Forbindelse mellem Materien og det, vi kalder Sjæle- 
livet. Langt, langt inderligere end f. Eks. de fleste 
kristne Mennesker tænker sig. Ja, jeg synes i Grun- 
den, at Kristendommen ret beset kræver en saadan 
Forbindelse, Sandheden af dette slog mig i særlig 
Grad en Paaskedag, da jeg skulde holde et Foredrag 
for en Kreds af unge, 

Dersom »Sjælen« var noget saadan helt for sig 
selv, et Væsen, der blot bor i Legemet ligesom Sneg- 
len i sit Sneglehus, hvad Mening var der saa egentlig 
i den kristne Opstandelseslære? Den forudsætter jo 
rent ud, at Sjælelivet er uadskilleligt fra Materien. 
Maaske, som nogle siger, noget i Retning af »en an- 
den Side af Materien«, Jeg er ikke saa velhavende, at 
jeg har en Teori i den Henseende; men jeg siger; 
maaske Sjælelivet er noget i den Retning. 

Jeg kunde i hvert Fald godt bøje mig for en 
saadan Synsmaade, om saa skal være. Troen paa 
Herrens Opstandelse, og paa, at jeg og alle, som har 
troet paa ham, ogsaa engang skal opstaa, vilde kun 
vinde i Virkelighed og Kraft derved, synes jeg. Men 
naturligvis kan Forbindelsens Inderlighed ogsaa tæn- 
kes paa andre Maader. Jeg taler imidlertid her kun 
om det menneskelige Sjæleliv, det, som er bundet til 
Støvet. Guds Aandelighed staar for mig urokkelig 
fast. Men om dens Væsen og Natur har jeg ingen 
Teori. Jeg siger i den Henseende med Englænderne: 
It is better, not to know so much, than to know so much 
that isn't so. 


IL 
TVIVL OG TRO. I. 

— — Naa, men jeg skulde altsaa sige Dem min 
Mening om de to Ting: Tvivl”og Tro, — i religiøs 
Forstand naturligvis. Lad mig da begynde med 
Tvivlen. å 

Der er en Tvivl, som er sund. Det være langt 
fra mig at benægte det. Den danner Modsætningen 
til Godtroenhed og til Overfladiskhed i vor Sandheds- 
søgen. Den Tvivl er det godt for os alle at have et 
vist Kvantum af. En Videnskabsmands Udrustning 
vilde f. Eks. være yderst mangelfuld uden den. 

Men der er ogsaa en Tvivl, som er usund, ja, 
som rent ud sagt er en Sygdom. Den udmærker sig 
ved, at den især angriber vore største Livsværdier. 
Urimelig Skinsyge mellem forlovede og Ægtefolk er 
f. Eks, et Udslag af den. Til den hører ogsaa den 
specielle religiøse Tvivl. 

Denne Tvivl opfører sig ganske som en snigende 
Helsot. Den første Gang et Menneske opdager den 
hos sig selv, kan den være ganske svag, blot som en 
ubestemt Angstfølelse. Opdagelsen har ofte et Præg 
af Tilfældighed, selv om der naturligvis er et eller 

andet, som udgør Foranledningen til dens Frembrud. 
Den kan da godt blive borte i kortere eller længere 
Tid; men ved en eller anden Foranledning dukker 
den op paa ny, og da sædvanlig stærkere end første 
Gang. Og nu kommer Anfaldene med kortere og 
kortere Mellemrum. Tilsidst bliver den konstant. Der 
gives intet virksomt Middel imod den. Det synes 
næsten, som Forsøg paa at overvinde den blot faar 
den til at vokse saa meget stærkere. Den griber om 
sig som en Kræft og helmer ikke, før den faar raset 
ud. Det kan ogsaa ske, at den bliver fuldstændig 
kronisk. 

Det er ikke altid let at skelne mellem den sunde 
og den syge Tvivl, Man kan jo meget godt med Rette 
falde i Tvivl om noget, der blot synes en en umistelig 
Værdi. Saa vil man ikke give efter for Tvivlen, selv 
om nok saa meget taler for dens Berettigelse, Et 
Menneske, der er saaledes stedt, er at beklage. 

Naar et Menneske for Alvor er blevet grebet af 
hvad jeg har kaldt den specielle religiøse Tvivl, da 
tror jeg, han gør bedst i at se den lige i Øjnene. Og 
det vil jeg bede Dem om at gøre sammen med mig. 

Se, naar Sindet indstilles til at tvivle — og det 
Synes at ske automatisk, hvor et Menneske angribes 
af sygelig Tvivl — da er Tvivlen en saare naturlig 
Ting, af den simple Grund, at der er lidet eller intet 
af det, som almindeligt holdes for Sandhed, der 
uimodsigeligt kan bevises at være det. Men denne 
Indstilling skal til som Forudsætning, og den gaar 
vi altsaa ud fra. 

Vi kan begynde med Bibelen. Dens Sandfærdig- 
hed kan jo dog virkelig ikke godtgøres ved nogen 
Slags objektiv Bevisførelse. Jeg ved ikke, om De for- 
staar mig. Jeg tænker ikke paa Sandfærdigheden af 
dens historiske Beretninger. En Del af dem kan vel 
»bevises« ligesom andre historiske Data kan, d. v. s. 
gøres sandsynlige i en af de mange Grader lige fra 
den omtrentlige Vished til den blotte Mulighed ; an- 
dre kan slet ikke kontrolleres, og nogle har Sandsyn- 
ligheden stærkere eller svagere imod sig. Men altsaa: 
jeg tænker slet ikke paa den Side af Sagen; den staar 
forresten vist slet ikke saa daarlig. Men Bibelen er 
jo ret ugunstig stillet over for vore Dages Historie- 
forskning. Dens overnaturlige Præg gør den paa For- 
haand mistænkt. Den er ligesom den grimme Ælling 
»saa stor og aparte«, og derfor er den prima facie 
hjemfalden til at »kanøfles«. 

Undskyld denne lille Digression. Men jeg tæn- 
ker altsaa paa Bibelens aandelige Sandfærdighed. 
Den kan virkelig slet ikke underkastes objektiv Bevis- 
førelse. 

Og saaledes forholder det sig ogsaa med Gud. 
Ikke just Gud som en Slags kosmisk Princip. Som 
saadan kan hans Tilværelse vel nok bevises. Der er 
jo noget, som holder sammen paa Tilværelsen ; Saa- 
ledes kan det da i hvert Fald se ud. Og dette »noget« 
kan man jo blot kalde »Gud« ; saa er Guds Tilværelse 
for saa vidt »bevist«. Men jeg tænker paa Gud i 
mere eller mindre kristelig Forstand. Den Guds Til- 
værelse kan virkelig ikke bevises. Det fremgaar jo 

alene deraf, at mange højtbegavede Mennesker er er- 
klærede Agnostikere i Spørgsmaalet om Gud. Det 
kunde de ikke være, dersom Guds Tilværelse kunde 
bevises ligesom f. Eks. Trekantens Vinkelsum eller 
blot som Jordens Tiltrækningskraft — der forresten 
ikke kan absolut bevises. 

Det er vel overflødigt at fremdrage Spørgsmaalet 
om Sjælenes Udødelighed eller et Liv efter dette. 
Hvordan skulde det kunne bevises? 

Nej, Tvivl paa de religiøse Værdiers Verden er 
virkelig en meget naturlig Ting. 

Men lad os forfølge Emnet videre. Naar Sindet 
først er blevet indstillet til Tvivl, saa er det kun 1o- 
gisk at tvivle paa alt det, som ikke positivt kan vides 
eller bevises. Lad os se lidt mere paa nogle almin- 
delige Ting. 

Hvad tvivler Folk ikke paa? Andre Mennesker f. 
Eks. Og det er sandt at sige naturligt nok. Kan De 
bevise, at Deres gode Venner og andre kære Medmen- 
nesker er at lide paa, uden for saa vidt de ser deres 
egen Fordel derved? Nej, De kunde saamænd langt 
bedre bevise det modsatte, En af Bibelens gamle Pro- 
feter, som levede i en ond Tid, advarer mod at tro paa 
nogen som helst, Han siger endogsaa: »Var din 
Munds Døre for hende, som ligger ved din Barm!« 
(Mika 7, 5). Dersom først en hensynsløs Tvivl er 
blevet vakt hos en Mand over for en Kvinde, hvad 
skulde saa kunne standse den? Han ved jo ikke, hvad 
hun hemmeligt tænker, langt mindre, hvorlænge hen- 

des Kærlighed til ham vil vedvare, selv om den er 
til Stede i Øjeblikket. 

Hvor mange Mennesker er der ikke, som kun med 
Tvivl i Hjertet betror sig til et Skib. Vel er det ind- 
rettet til at flyde paa Vandet. Men — der er dog 
Vand rundt om og mange Favne til Bunden, og om 
det nu af en eller anden Grund sank! Mange, som 
skammer sig ved at tilstaa det, plages altid af en 
ængstelig Tvivl paa Skibet, naar de sejler, 

Folk gaar ud, og falder i Tvivl om, at de har 
laaset deres Dør, selv om de »ved«, de har gjort det. 
De tvivler paa deres eget Helbred, selv om de har 
Lunger som Smedebælge og Nyrer og andre Organer 
af lignende Kvalitet. Tvangstanker og Nerver! siges 
der. Aa ja, men Sandheden er dog, at Tvivlen meget 
godt kunde vise sig begrundet. 

Forresten er al den Slags Tvivl Børneværk. Et 
Menneske har slet ikke prøvet Tvivlens Dybder, før 
han har tvivlet paa hele Verdens, ja paa sin egen 
Eksistens. 

Hvad absolut Garanti har man f. Eks, for Yder- 
verdenens Tilværelse? Man faar nogle saakaldte 
Indtryk gennem Øjne, Øren, Følenerver 0. s. V.;5 eller 
mener i hvert Fald, at man faar dem. Men er det 
givet, at de »Indtryk« stammer fra en Yderverden ? 
Kan det ikke lige saa godt være Foreteelser inde i 
ens eget Sjæleliv? Ja, Psykologerne giver Regler, 
hvorefter man skal kunne skelne mellem de »Indtryk«, 
der stammer fra Drøm og Fantasi, og de, »den virke- 
lige Verden« har bibragt en. Og de Regler kan være 

gode nok, naar man blot ikke forlanger absolut Ga- 
ranti for dem, men ellers ikke. 

Man mener i det mindste at vide, at man selv er 
ti Men sæt nu, at det ogsaa er en Indbildning. 
Descartes fandt ingen absolut holdbar Dæmning mod 
Tvivlens Flod før i det bekendte: Cogito, ergo sum! 
»Jeg tænker, altsaa er jeg til!« Alt andet kunde der 
efter hans Formening tvivles om: Yderverdenen saa- 
vel som ens egen legemlige Tilværelse. Men at man 
i det mindste er »noget«, som »tænker«, det skulde 
jo synes at fremgaa umiddelbart deraf, at man kan 
tvivle; thi Tvivlstanker er ogsaa Tanker. Saa en 
ganske lille Smule skulde der altsaa være tilbage, 
som ikke kan angribes af Tvivlen. Skønt hvem ved? 
Cogito, ergo sum! forudsætter dog een Ting: at det, 
at jeg tænker, skal have sin Aarsag i, at jeg er til. 
Men er det givet, at en Ting, der sker, nødvendigvis 
skal have en Aarsag? Det kan i hvert Fald ingen 
bevise. Som bekendt drev den unge Spurgeon det jo 
til at tvivle paa sin egen Tilværelse. 

Ja, saadan i Fantasien at gøre en Rejse rundt 
til Tvivlens forskellige Egne og til sidst ud til dens 
yderste Pynt, det kan jo være en interessant Sport. 
Men for den, der omgiven af Tvivlstanker paa alle 
Sider staar og knuger sine Hænder i afmægtig For- 
tvivlelse, er det alt andet end Sport. For det er jo 
ikke et Fantasiens Inferno, jeg her med megen Hast 
har ført Dem igennem. Tvivlens Afgrunde er des- 
værre en barsk Virkelighed, som De jo ogsaa selv 
erfarer. Mange, mange har været der, jeg selv ogsaa. 

Johannes Bakkeby: Gennem Tvivl —, 2 

Vi har jo nemlig ikke, som mange i Ungdommens til- 
lidsfulde Dristighed er tilbøjelige til at forudsætte, i 
vor Tanke og vore Erkendelsesevner et perfekt Red- 
skab, der med nogenlunde Lethed kan tilvejebringe 
soleklar Vished for, hvad der er sandt og hvad der 
ikke er det. Vor Tanke og vore Erkendelsesevner er 
yderst mangelfulde Redskaber, naar det gælder abso- 
lut Vished. Og af jo højere Art den søgte Vished er, 
des afmægtigere staar Tanken over for Opgaven. 
Senere hen i Livet, naar man har lært at bevæge sig 
nogenlunde behændigt paa Tankens Krykker, kan de 
være en til stor Hjælp, ogsaa hvor det gælder de 
højeste Spørgsmaal; thi med Forsigtighed kommer 
man altid et Stykke fremad og opad paa dem, selv 
om det ikke er saa meget. Men i Ungdommen, hvor 
man er mest tilbøjelig til at forveksle dem med Flyve- 
maskinen, kan de styrte en ned i Tvivlens dybeste Af- 
grunde i Stedet for, som man havde troet, at bære 
op mod Idealitetens og Livsværdiernes straalende 
Tinder. 

Men der er et Lyspunkt. For den, som forstaar 
at lære af Erfaringens jernhaarde Virkelighed, be- 
høver Tvivlens Afgrund ikke at forblive et Inferno. 
Den kan forvandles til en Skærsild, hvoraf han gaar 
ud styrket og renset til at leve Livet i Overensstem- 
melse med dets virkelige Love. 


II. 
TVIVL OG TRO. II. 

Jeg kom i mit sidste Brev ikke længere end til 
Tvivlen. Men jeg har ingen Ro, før jeg ogsaa faar 
tegnet et Billede af Troen, saaledes som jeg ser det, 
og faar sendt det til Dem. De ved jo, jeg er en ufor- 
bederlig troende. 

Tvivlen lever af vor Uformuenhed til at føre Be- 
vis for det, som vi holder for Sandhed. Vi kan jo i 
Grunden ingenting bevise. Jo, der var altsaa det be- 
rømte: Cogito, ergo sum! Det er maaske et Bevis. Og 
jeg kan altsaa vide, at jeg er til. Ja, og det er sandt, 
der er da ogsaa Matematikken! I den kan man ogsaa 
bevise. Men desværre kun, hvad man selv først har 
vedtaget som Sandhed — og saa endda kun nogle 
luftige Formler og Figurer. Ikke noget af det, som 
Hjertet kræver, 

Værsgo og gaa til Bords! Tag for Dem af Ret- 
terne, mine Damer og Herrer. Cogito, ergo sum! det 
er det solide; Vinkler og Trekanter og a'er og b'er 
0. S. v. og + og — det er Knaset. 

Selv den største aandelige Sultekunstnuer vilde 

dog næppe i Længden føle sig tilfreds i det 
Pensionat. 

Derfor kan Troen slet ikke undværes. 

Ja selv Videnskaben begynder jo ligefrem sin 
jordiske Løbebane med at sluge en ordentlig Tros- 
kamel, den berømte Aarsagssætning, Ingen Viden- 
skab er mulig uden den Forudsætning, at enhver For- 
andring i status qvo har en tilstrækkelig Aarsag. Men 
hvem kan bevise den Sætnings Sandhed? Ja, somme- 
tider iagttager vi naturligvis Aarsagen til det, der 
sker; sommetider kan det lykkes os at opspore den 
nødvendige Aarsag; men i mange Tilfælde opdigter 
vi den som bekendt rentud, fordi vi vi/ have Aar- 
sager, selv hvor vi ingen kan finde. Og Videnskaben 
er i den Henseende ikke bedre end vi andre. Den 
lever som sagt simpelthen i Kraft af Aarsagssætnin- 
gen. Men bevise den Sætning kan rigtignok ingen, 
heller ikke Videnskaben selv; saa nøjes den med at 
tro paa den. Det vil sige, at Videnskabens allerførste 
Skridt paa sin Livsbane er — en Troshandling! Ja, 
selv det berømte Cogito 0. s. v. afhænger jo, som jeg 
vist sidst var inde paa, af den Sætning. 

Eller hvad mener De om Atomer og Molekyler, 
som Videnskaben ikke blot godkender, men endog selv 
har opfundet. Er den Slags Væsener nogensinde 
blevet iagttaget af Mennesker? Eller den berømte 
Æter, som efter Sigende skal fylde Verdensrummet? 
Videnskaben taler om Atomer og Molekyler og Æter 
som gode gamle Bekendte. Og saa er dog Virkelig- 

heden den, at de blot er noget, som Videnskaben tror 
pad. 

Og naar det gaar saadan med den fornemme 
Videnskab, saa er det næsten en Selvfølge, at det dag- 
lige Liv drager endnu større Veksler paa Troen. F. 
Eks. naar Mennesker sætter sig en efter deres Evner 
og Forhold stor Opgave og fører den til Sejr. Det 
gaar da ofte saaledes til, at de Paa Trods af større 
eller mindre Usandsynlighed for et godt Udfald gaar 
løs paa Opgaven med en Tro, der trods alle uheld- 
svangre Varsler og Spaadomme dog til sidst ikke 
bliver beskæmmet. 

Her bryder et Glimt af Troens ideelle Betydning 
frem. Men — Idealitetens Berettigelse kan ganske vist 
heller ikke bevises, Den er ogsaa en Trossag. 

Men al denne Tro, Videnskabens især, men ogsaa 
det daglige Livs, er jo alligevel ikke saadan paa det 
løse; den støtter sig paa gode og reelle Grunde. Det 
er da i hvert Fald, hvad den altid hævder. Og her er, 
synes jeg, et meget vigtigt Sted: de gode og reelle 
Grundes Sted. Hic Rhodus, hic salta! Her skal enhver 
Idé staa sin Prøve, I Spørgsmaal om, hvad vi skal mene 
og gøre, kommer det ikke an paa det absolutte Bevis 
(det kan vi aldrig virkelig føre), men paa at kunne 
skønne i Kraft af gode Grunde. — Held det Menneske, 
som har den aandelige Sundhed og Ligevægt, der skal 
til for at kunne skønne rigtigt. 

Men det er indlysende, at jo højere man kom- 
mer op over det rent elementære, des mindre almene 
bliver de »gode Grunde«. Jeg nævnede Idealiteten. 

Det er vist den store Pascal, der siger, at Hjertet har 
sine Grunde, som Fornuften ikke fatter. Det lyder 
vel paradoksalt; men det er dog sandt, at Hjertet har 
sine Grunde. Og paa dem er det, at meget af det, 
som hører ind under Idealiteten, bygges op. Her er 
det, man i særlig Forstand begynder at tale om Tro 
i Modsætning til Viden. 

Men lad mig nu faa Lov til at hævde med al 
den Styrke, jeg ejer, at denne Tro kan have lige saa 
gode og reelle Grunde, som Troen paa Atomer — 
og Obligationer og Kanoner, og hvad der ellers prises 
som haandgribeligt, selv om der ganske vist kræves 
særlige Hjertets Forudsætninger for at vurdere disse 
Grunde. Det er Troen paa uforgængelige Værdier. 

Eksempler: 

Det gode. Det skal der jo Hjerter til for at tro 
paa. Til at tro paa det onde kræves blot forslagne 
Hoveder. 

Gud, Jeg mener den Gud, som Bibelen taler om; 
den hellige og retfærdige Gud; den Gud, som er Kær- 
lighed. Han findes ved Tro af dem, som har »et søn- 
derknust Hjerte«. Men vanskeligt af andre. 

Det evige Liv. Liv i Betydning af Eksistens — 
ja. Men fremfor alt Liv i Betydning af aandelig Livs- 
fylde. Et Liv i Gud, som begynder allerede hernede. 
Her, om noget Sted, gælder Jesu Ord om at »forstaa 
med Hjertet«, (Matth. 13, 15). 

Jeg ved ikke, om De kan vedblive at følge med. 
Thi her er det, at saa mange nægter at slaa Følge læn- 

ger. Og jeg skal ikke rette nogen Bebrejdelse mod 
dem derfor. Thi som Brorson sang: 


Et eget Væsen er vor Tro, s 
et saare mægtigt Gode, 

som føles udi Sjælens Ro 

og gør os vel til Mode; 

hvad ingen ser, det ser den grant, 

og ved, at det er evigt sandt, 

hvad Gud i Ordet lover. 


Det forstaas kun »med Hjertet«. 

Kender De det store Kapitel om Tro i Bibelen? 
Det er det ellevte i Brevet til Hebræerne. Hvilken 
Falanks af Troshelte Jødernes Historie dog rummer! 
Og her paa disse samme Højder møder os mangiol- 
dige af den øvrige Verdens største Aander: Sokrates, 
Shakespeare, Gladstone, Lincoln, Grundtvig, Søren 
Kirkegaard, Luther, Augustin, Tolstoj, Pascal, New- 
ton, Pasteur, Livingstone, Hedin. Det er kun nogle 
af de allerstørste Navne. 

Jo, der findes ogsaa store Navne paa den anden 
Side, og jeg er forberedt paa, at De vil nævne Voltaire 
og Darwin som Eksempler maaske. Men De gør det 
vist saa sagte alligevel. Voltaire var ganske vist en 
Fjende af den Religion, som det fordærvede franske 
Samfund skiltede med; men han troede dog meget 
positivt paa en god og retfærdig Gud. Og Darwin 
— ja, læs hans »Liv og Breve«, som hans Søn har 
udgivet. Saa vil De se, at han for det første fra- 

lægger sig al Kompetens i det religiøse Spørgsmaal, 
fordi han aldrig havde gennemtænkt det til Bunds, 
og for det andet, at han stundom alligevel havde en 
Følelse af dette Spørgsmaals Storhed og uendelige 
Værd. 

Den store Apostel Johannes skriver: Vor Tro er 
den Sejr, som har overvundet Verden! Det er et Ord, 
som kan bruges ogsaa i rent menneskelig Betydning. 
Tvivlen udretter kun lidt i denne Verden. Det er 
Troen, der vinder alle store Sejre, Og jeg vilde ønske 
De kunde følge mig, naar jeg tilføjer: det er den, der 
vinder den største af alle Sejre, Sejren over Synd og 
Død. Troen paa Korset. 

Hoc signo vinces! 


IV. 
EN SKREVEN AABENBARING. 

Det var et interessant Selskab hos Deres Onkel 
i Onsdags Aftes. Og jeg maa indrømme, at Frk. 
Paula ogsaa var baade interessant og intelligent. 
Men det er underligt med dette eksplosive hos Kvin- 
der, især naar de er unge og intelligente som Frk. 
Paula. 

Jeg har beundret hendes prægnante Udbrud: at 
det da var »en fjollet ldé«, at man skal ty til »gam- 
melt Papir« for at finde »den højeste Sandhed«. Ikke 
Indholdet, thi det er jeg aldeles uenig med hende i; 
men Formen har jeg beundret. 

De kan tænke Dem, at jeg havde haft den største 
Lyst til at køre op med mit sværeste Skyts mod Frk. 
Paula og de andre i Selskabet, som gav hende 
deres Bifald. Men jeg dyede mig altsaa. Imid- 
lertid skal jeg nu her, som jeg lovede Dem, 
sende Dem min Mening paa »Papir«. De kan 
jo saa lade Frk. Paula læse det og spørge hende, om 
ikke baade hendes Indvending og mit Svar er lige saa 
meget eller lige saa lidt værd paa Papir som i en 
eventuel mundtlig Procedure, og om det vilde ændre 

noget ved den eventuelle objektive Værdi af vore Ud- 
talelser, at de f. Eks, var to tusinde Aar gamle, 

Ordet er en mærkelig Ting. Det er jo ganske 
vist ikke Menneskesjælens eneste Middel til at med- 
dele sit Indhold af Viden og Tanker til andre. Mi- 
mikken, Musikken — Kunsten i det hele taget, er jo 
ogsaa Midler. Men Ordet er dog det mærkeligste af 
dem, 

Det skrevne Ord er naturligvis en Slags »Kon- 
servering af det mundtlige«, deri giver jeg Frk. Paula 
Ret. Men det er da mere end det. Det har sin særlige 
Teknik og sine særlige Midler at virke med, som det 
talte Ord har sine. Det er i Virkeligheden et Med- 
delelsesmiddel, der er ganske sideordnet med det talte 
Ord. Og det har i hvert Fald eet stort Fortrin frem- 
for dette: man kan have det hos sig overalt og vende 
tilbage til det, saa ofte man vil. Og det er sikret mod 
Forvanskninger i en Grad, som det talte Ord, der 
gaar fra Mund til Mund, aldrig kan blive, 

Saa jeg synes, Frk, Paula har absolut Uret i sin 
Uvillie mod »Papiret«. Ja, jeg synes næsten, hendes 
Indvending er »fjollet« (skaf mig Tilgivelse hos Frk. 
Paula!) i en Tid, hvor Bøger og Blade erobrer det 
ene efter det andet af de Omraader, som det mundt- 
lige Ord i mere primitive Tider havde Monopol paa. 
En skreven Kilde til religiøs Oplysning og Hjælp er, 
synes jeg, netop som afpasset for vor Tid. 

Det er det, der saa ofte aftvinger mig Beundring, 
at Kristendommen er saa hypermoderne — i god For- 
stand. For at nævne et andet Eksempel: hvor gennem- 

demokratisk er den ikke! Efter sit Væsen mener jeg. 
Mange af dens Repræsentanter i dette Land er des- 
værre ikke meget demokratiske. — 

Men Frk. Paula sagde jo ogsaa »gammelt« 
Papir. 

Naa ja, vi slæber da rundt med adskilligt gam- 
melt af ubestridelig Værdi. Cirkelens 360 Grader, 
som vi jo har arvet fra Babylonierne, og Titalsystemet 
fra de gamle Indiere; den ugentlige Hviledag — enten 
man nu vil anerkende dens guddommelige Oprindelse, 
eller man vil nøjes med at give Babylonierne Æren 
for den; for ikke at tale om praktiske Ting, som Glas- 
set eller Arkitekturens Grundelementer: Søjleformerne, 
Buer 0. s. V. 0. s. v. 

Vi staar, desværre for Frk. Paula, i stor Gæld 
til ældgamle Tider. — 

Tænk forresten engang rigtig over Bibelens Til- 
blivelse. 

Landet, hvor den blev til, var lille, knap saa 
stort som Danmark. Andre Folk har fablet om, at 
deres Land var Verdens Midtpunkt. Men dette lille 
Land var faktisk Midtpunktet i den gamle Verden. 
Er det ikke værd at mærke sig, at »den højeste Sand- 
hed«s Kilde sprang netop dér. Folkets historiske 
Traditioner siger desuden, at Gud gav dem dette 
Land. 

Folket var ogsaa ejendommeligt. Verdslig Kløgt 
udmærkede det ikke. Hverken Videnskabsmænd eller 
Skønaander eller Politikere af Rang nævnes i dets 
Annaler. Dets store Konge, David, og hans Søn er 

den Undtagelse, der skal til for at bekræfte Regelen. 
Kun et eneste Talent havde dette Folk frem for andre: 
det religiøse Talent. Det er, synes jeg, som der fra 
dette Land og dette Folk førte en Løndør ind til den 
usynlige og oversanselige Verden. 

Dets Stamfader — jeg forudsætter Sandheden 
af Folkets egne historiske Traditioner — stod hele 
sit Liv i personlig Forbindelse med Gud. Dets store 
Lovgiver, Moses, talte med Gud »Ansigt til Ansigt«. 
Fra de ældste Tider op til de Dage, der ligger i Hi- 
storiens klare Lys, havde det en Klasse af Mænd, 
Profeterne, som ganske særlig stod i Forbindelse med 
den usynlige Verden, »Jeg saa« — »Herren talte til 
mig« — »Saa siger Herren« er staaende Vendinger i 
deres Mund. 

Folkets Flertal havde vel ikke den Slags Erfarin- 
ger. Men som enhver Athenæer kunde forstaa og 
nyde Kunst, selv om han ikke personlig formaaede at 
udøve den, som enhver gammel Romer med Liv og 
Sjæl interesserede sig for Staten, om han end ikke 
personlig var Statsmand, saaledes levede Menigmand 
hos dette Folk mer eller mindre med i det, som dets 
store Aander gik op i. Og det var ikke gold Mystik. 
De havde et Ord, Som udtrykte den praktiske Side af 
deres Sans og Stræben, det var Ordet »Retfærdig- 
hed«; den »retfærdige« i gammeltestamentlig Sprog- 
brug er det gode og gudfrygtige Menneske. At være 
»retfærdig« var den fromme Israelits højeste Ideal. 

De ved jo ogsaa, at dette Folk ansaa sig selv 
for kaldet og udvalgt af Gud. 

Hos det blev altsaa først og fremmest den Del 
af Bibelen, som vi kalder Det gamle Testamente, til. 

Men saa fostrede det Folk lige paa Slutningen 
af sin nationale Tilværelse Ham, som baade er det 
største Menneske, der har levet, og det største af alle 
religiøse Genier, /esus af Nazaret. 

Han stod fremfor nogen i Forbindelse med den 
usynlige Verden. Han erklærede om sig selv, at Han 
var sendt herned fra Himmelen, og at Hans Hverv 
var at stifte »Himlenes Kongerige« paa Jorden. Fra 
Ham udgik den højeste og ædleste religiøse Impuls, 
Verden kender, 

Fra de betydeligste blandt Hans Disciple stam- 
mer den anden Del af Bibelen, som vi kalder Det ny 
Testamente. Det skildrer Hans Person og afspejler 
og udfolder Hans Lære, dels i Hans egne Ord, dels 
i mere selvstændige Taler og Afhandlinger (»Epist- 
ler«). Allersidst indeholder det et mærkeligt apoka- 
lyptisk Skrift — de gamle Profeters Aand i den ny 
Læres Tjeneste, dunkle Syner om Hans Menigheds 
Kaar gennem kommende Tider. 

Saaledes blev altsaa Bibelen til — lad mig reka- 
pitulere — hos Religionsfolket par Exellence, boende 
midt i Datidens Verden og, »da Tidens Fylde kom«, 
med Repræsentanter spredt om allevegne; hos et Folk, 
som idet det gik under som Nation, gennem sin stør- 
ste Søn udfoldede sin specielle Evne i dens absolutte 
Fuldkommenhed og gennem Ham skænkede Verden 
til Arv og Eje det, der havde været dets egentlige Liv 
og dets Histories inderste Mening. 

Og det er altsaa noget, der er sket eengang, og 
hvorfor ikke eengang jor alle? Titalssystemet, Glas- 
set og Krudtet er opfundet eengang for alle. Det be- 
høver ikke at opfindes igen. Der er hos et ejendomme- 
ligt Folk givet en Aabenbaring eengang for alle ; den 
behøver ikke at gives igen. Udbyttet af den er os op- 
bevaret i Bibelen. Dette er mit Svar paa, at man skal 
gaa til »gammelt Papir« for at finde »den højeste 
Sandhed«, 

Naturligvis staar det enhver frit at forsøge sig 
hos andre, hos Muhamedanere, Buddhister, Kinesere. 
Men de gaar forresten ogsaa tilbage til »gammelt 
Papir«, Man har jo ogsaa Lov helt paa egen Haand, 
ad Tankens eller Mystikkens eller hvad anden Vej 
der er, at søge »den højeste Sandhed«, Renan op- 
kaster det Spørgsmaal, om Verden for bestandig skal 
nøjes med at følge de Spor, som er anviste af Old- 
tidens dristig skabende Aander, og hans Svar er: Vi 
ved det ikke! Men han tilføjer de bekendte Ord: 
»Vist er det, at Jesus ikke vil blive overgaaet, hvilke 
uventede Fænomener end Fremtiden skjuler i sit 
Skød.« Og han slaar fast, at »alle Aarhundreder vil 
forkynde, at der blandt Menneskenes Børn ikke er 
født nogen større end Jesus«, Og Renan var jo dog 
Fritænker. 

Jeg lægger nu denne gamle og dog evig unge 
Bog frem for Dem og Frk. Paula, Den er jo ikke 
saadan at gaa til som en Avis eller et Tidsskrift eller 


en videnskabelig eller skønlitterær Bog. Der kræves 
…. rn: 

&n egen Sindets, ikke Stemning, men Stemthed for at 


finde Vej ind i i.den. Men det er vist ogsaa den eneste 
”Forudsætnin ing, der kræves. Og det er en ”Forudsæt- 
ning, som selve den alvorlige Sysselsættelse med Bo- 


Sen vil frembringe, 


V. 
JONAS OG HVALFISKEN. 

Tak for Deres Svar paa mine Bemærkninger om 
den skrevne Aabenbaring. Og Tak for Hilsenen fra 
Frk. Paula. 

De mener altsaa, at man »ved at give et moderne 
tænkende Menneske Bibelen i Haanden og sige: Læs! 
kun opnaar at skabe en hel Række af nye Vanskelig- 
heder for vedkommende« — hvis han da gør et al- 
vorligt Forsøg paa at tage den Bog som Vejleder til 
»den højeste Sandhed«, 

Ja, det er der vel noget i; det skal jeg gerne ind- 
rømme, hvis De saa til Gengæld vil stryge det »kun«, 
som jeg har understreget, og som maaske delvis af 
Vanvare er faldet Dem i Pennen. Den moderne 
Tænkemaade udmærker sig foruden ved sine store 
Fortrin tillige ved en forbløffende Ensidighed, idet 
den er saa absolut irreligiøs, Alene af den Grund 
maa Læsningen af Bibelen berede »et moderne tæn- 
kende Menneske« Vanskeligheder. Det er der slet ikke 
noget at sige til udover det, at »et moderne tænkende 
Menneske« maa aflægge sin Ensidighed og erkende det 
religiøse Livs Berettigelse. Men Spørgsmaalet Van- 

skeligheder i Bibelen afhænger nu ogsaa for en stor 
Del af, hvilken Bibelteori man, gaar ud fra i sin Be- 
dømmelse af denne Bog. 

i De nævner to Ting, som især er skæbnesvangre 
for Bibelens Autoritet, og som et moderne Menneske 
dog umuligt kan forlige sig med. Først: Jonas og 
»Hvalfisken«, som Frk. Paula jo ogsaa den Aften er- 
klærede Krig. — Jeg har en Fornemmelse, som om vi 
foretog os noget næsten for barnligt, naar vi giver os 
til at drøfte dette Spørgsmaal. Men det er vel allige- 
vel nødvendigt, at vi drøfter det, og jeg skal derfor 
ogsaa gerne sige Dem, hvad jeg mener om det. 

Jeg mener, rent ud sagt, ikke noget positivt. Det 
er jo da ikke nødvendigt at have noget afgjort Stand- 
punkt i et saadant Spørgsmaal. 

Der er — som De ved — dem, der anser den 
lille Bog for en Novelle med belærende Tendens. Og 
det kan saamænd godt være, de har Ret. En saadan 
Indrømmelse vilde jo nok kunne bringe mere end een 
Landsbydegn, hvem det højvigtige Embede at sige 
Amen udi Kirken er betroet, til at forivre sig. Ikke 
desto mindre skal jeg være villig til at gøre den hvor 
som helst. 

De hyperortodokse hævder, at Jesus selv har 
stadfæstet Fortællingens historiske Karakter. Det 
synes jeg ikke, uden videre han har. Dersom jeg f. 
Eks. i en Afholdsdiskussion eller i en Diskussion om 
den danske Nationalkarakter henviste til Jeppe paa 
Bjærget, havde jeg saa dermed sagt noget om Jeppes 
historiske Virkelighed ? 

Johannes Bakkeby: Gennem Tvivl —. 3 

Men man kan naturligvis sige, at alle ved, at 
Jeppe ikke er nogen historisk Personlighed. Vel! Men 
lad os nu forudsætte, at alle Mennesker — paa mig 
nær — her til Lands levede i den Tro, at Jeppe var 
historisk, og jeg saa benyttede ham som Illustration 
uden at gøre opmærksom paa, at han skyldte Fader 
Holbergs Fantasi sin Eksistens, havde jeg da dermed 
kompromitteret mig selv over for en bedre vidende 
Eftertid? Jeg havde dog vel snarere afsløret mig 
selv som et Stykke af en Erasmus Montanus, om jeg 
havde givet mig til at væve op om den ganske lige- 
gyldige Ting: Jeppes historiske eller ikke-historiske 
Karakter, 

Nu vil jeg indrømme, at denne tænkte Anvendelse 
af »Jeppe paa Bjærget« ikke er aldeles analog med 
Jesu Anvendelse af Jonas” Historie (se derom Matth. 
Ev. 12, 38—41). Men den Mulighed er dog heller 
ikke saa fjerntliggende, at Evangelistens personlige 
Tro paa Jonas-Fortællingens historiske Sandhed kan 
have farvet hans Referat af Jesu Udtalelse ved den ” 
paagældende Lejlighed en Smule, 

I hvert Fald vil jeg ikke finde mig i at faa min 
Herres og Frelsers Troværdighed bedømt ved Hjælp 
af Fortællingen om Jonas. Jesus var lige saa lidt 

" Sandhedsterrorist, som han var en lun bedre vidende 
Pædagog. Han var uendelig højt hævet over begge 
Dele. — 

Paa den anden Side har jeg ikke glemt, at der 
er flere Ting mellem Himmel og Jord, end Filosofferue 
drømmer om. Jeg har slet ikke noget imod at lade 

Fortællingen i dens Hovedtræk gælde for historisk 
Sandhed, selv om derudover mere end een videnskabe- 
lig Landsbydegn skulde gaa hen og forivre sig. Jeg. 
bryder mig ikke om en Bibel uden Undere, Og naar 


jeg er villig til at lade Jonas-F s-Fortællingen gælde for 


»Skønlitteratur«, saa er det, fordi den ligesom f. Eks. 


Jobs Bog gør Mm Indtryk af at være e ment saaledes. . 


Å propos »Hvalfisken« forri forresten, saa ved De vel 
nok, at den er Bibelen uskyldig i. I Bibelen tales kun 
om et stort Havdyr, 

Men for at slutte, som jeg begyndte: jeg mener 
ikke noget positivt med Hensyn til Jonas. Min Bibel- 
deori er, at skønt Bibelen er en "guddommelig Aaben- 
Da ng, saa rummer den dog ogsaa et et stærkt menne- 
Skeligt Element, og det er vel Skyld i adskillige af de 
Vanskeligheder, s som jeg ikke kan løse. Men jeg er 
Tor " længe siden bleven træt af at opholde mig ved 
Vanskelighederne. erne, Jeg har nok at k at gøre med alt det 


store | i min Bibel, det, som kun volder mig den Van- 


Skelighed, at at jeg ikke lever det nok. 

VI 
SKABELSESHISTORIEN I GEN. I. 

Jeg naaede i mit sidste Brev kun til den ene af 
de to Ting, som De særlig ankede over i Bibelen. 
Denne Gang er det altsaa Skabelsesberetningen i Bi- 
belens første Kapitel. 

»Det Verdensbillede, som forudsættes i Bibelens 
Skabelsesberetning — Jorden flad, med en blaa 
Hvælving over, paa hvilken er anbragt Sol og Maane 
og Stjerner, og en Skabelse i seks Dage ved en Række 
guddommelige Bliv! uden Antydning af indbyrdes 
Sammenhæng og Udvikling i de organiske Livsformer 
paa Jorden — alt det er det dog umuligt for et 
moderne Menneske at gaa ind paa.« 

Selvfølgelig! Men jeg mener rigtignok heller 
ikke, det er nødvendigt at gaa ind paa hverken det 
Verdensbillede eller den Skabelsesteori. 

Der er to Ting, som vi maaske paa Forhaand 
kan blive enige om at fastslaa: 

1. Om meget vedrørende Verdens Tilblivelse 
kan Videnskaben slet intet sige, Skabelse »af intet« 
f. Eks. Og om vor Jords og de andre Kloders første 
Tilblivelse har den kun Hypoteser, Den saakaldte 

»Nebularhypotese«, at al Materie, før den samledes 
til Kloder, eksisterede som Gas eller fint Støv, regnes 
vel for den sandsynligste. 

2, Det, som Videnskaben med nogenlunde Sik- 
kerhed mener at kunne fastslaa, bekræfter ikke den 
bibelske Skabelsesberetning som et Hele. 

Jeg forudsætter, at De er enig med mig i de to 
Punkter. Derimod ved jeg ikke, om De vil være enig 
med mig, naar jeg til det sidste Punkt gør den Til- 
føjelse, at jeg heller ikke synes, Videnskaben gør den 
bibelske Skabelsesberetning saa forfærdelig megen 
Fortræd. 

"Vi maa jo først huske paa, at denne Beretning er 
Jødernes Kosmogoni. Hos dem spillede det viden- 
skabelige aldrig nogen Rolle; hele deres Styrke laa i 
det religiøse. Og i den Henseende giver Beretningen 
en baade klar og ophøjet Besked: Gud har skabt alt, ll 
og Mennesket har han skabt i sit eget Billede. 

Dernæst er det værd at legge Mærke til, at Be- 
retningen i en vis Forstand er i ret god Overensstem- 
melse med Videnskaben. Jeg fremhæver enkelte Træk: 

At Verden, som den tog sig ud for en almindelig 
Betragter (»Himmelen og Jorden«) var blevet til »i 
Begyndelsen«, og at Jorden oprindelig var »øde og 
tom«, det godkender jo Videnskaben. Og det stemmer 
jo endogsaa med Nebularhypotesen. 

At den Naturvirksomhed, som vi kalder Lyset, 
er opstaaet paa et eller andet Tidspunkt, langsomt vel 
sagtens, er vel en Selvfølge, — naar den ikke skal op- 

fattes som evig. Hvor vidt den i Beretningen er an- 
bragt paa det rette Sted, skal jeg ikke afgøre. 

At Jordkloden oprindelig var dækket af Vand, 
er ogsaa Videnskabens Ord (»et kogende Urhav«). 
Og at Vandet paa Jorden og i Skylagene og Land og 
Vand paa Jorden er blevet adskilt, er da notorisk nok. 

I meget grove Træk stemmer vel ogsaa det Bil- 
lede, der gives af Livets Opstaaen paa vor Jord, med 
Videnskaben. Først et mægtigt Planteliv, hvori der 
optraadte et lige saa mægtigt Dyreliv; Sammenstil- 
lingen af Fiske, Krybdyr og Fugle; sidst Pattedyr — 
og Mennesket. Saaledes angiver jo Videnskaben ogsaa 
Sammenhængen og Rækkefølgen. 

»Skabelsesberetningen docerer vel ingen Udvik- 

TRT 


lingslære; men jeg synes, den lader rigelig Plads 
"aaben til den. Thi vel hedder det: »Gud skabte«. 
Man der staar ogsaa: »Jorden /ade fremvokse« (V. 
11). Og: »Jorden frembragte« (V. 12). »Vandet 
skal vrimle med levende Væsener, og Fugle skal flyve 
over Jorden«, »Jorden skal frembringe alle Slags 
Dyr«. Det er dog virkelig primitiv Udviklingslære. 
Naar De nu betænker, at dette er et primitivt 
Folks endnu primitivere Kosmogoni, synes De saa, at 
de, som tror paa den Bog, hvori den findes, har noget 
at rødme over, naar de staar Ansigt til Ansigt med 
vore Dages højfornemme Videnskab? Jeg synes det 
ikke. Hvor højt staar den ikke baade religiøst set og 
ved sin væsentlige Sandhed over de fine Grækeres 
Kosmogoni. 
Hvorledes er nu Jøderne kommet til den? Ja, 

det er et Spørgsmaal, som hverken jeg eller nogen 
anden kan svare paa. Men jeg skal sige Dem lidt om, 
hvad jeg har tænkt i den Henseende, 

»Es ist keine visionåre Offenbarung« erklærer Fr. 
Delitzsch. I Modsætning til ham lader F. Godet (i 
»Etudes Biblique«) Moses næsten sidde paa Biografi- 
teater og »se« Skabelsen. Det sidste er at gaa for 
vidt. Mange Enkeltheder i Beretningen var Fælles- 
eje for de ældste Kulturfolk, før. Moses blev-til, og et 
forestiller sig. Men Delitzsch” Erklæring er efter min 
Formening ogsaa alt for kraftig. 

Menneskesjælen besidder ubestridelig en mystisk 
Evne. Digtere og Musikere er ofte i Pagt med den; 
men dens særlige udvalgte er de egentlige Mystikere, 
de hedenske saavel som de kristne, — og deres Tal er 
Legio. Der er gold Mystik, pervers Mystik, men der 
er ogsaa en ophøjet ædel Mystik. Jesaja og alle Pro- 
feterne var Mystikere, Paulus var. Og al personlig 
Religiøsitet bunder jo i en Slags mystisk Bevidsthed. 
De ved, at Mystikerne har Syner, og da nu denne 
Skabelsesberetning først og fremmest er religiøs, saa 
ligger den Tanke ikke saa meget fjern, at den kunde 
grunde sig paa et Syn. 

Forestil Dem en Dyrker af den sande Gud, en; 
Mystiker af Profettypen, der ofte har grublet over 
Tingenes Oprindelse, at han i en Henrykkelsens Stund 
har skuet den Gud, hans Sjæl higede imod, som alle 
Tings vældige Ophav, — har set en Jordflade under 
hans Hænder vikle sig ud af et Taagehav; set Ele- 

hvælv dannes, tørt Land dukke frem, uhyre Plante- 
skove dække Jorden, vældige Dyreskikkelser befolke 
den og Fugleskarer fylde Luften, atter andre Dyre- 

| arter træde frem. Han har set Sol og Maane og Stjer- 
ner blive »sat« paa den blaa Himmelhvælving, og han 
har syntes, at det, han saa, faldt i en Slags Epoker, 
som kunde ligne Dag og Nat. Han har hørt Skaberens 
Bud lyde, hvergang noget nyt skulde komme frem, og 
bestandig »skete det saa«. Tilsidst har han hørt en 
guddommelig Raadslagning om Mennesket og set 
dem komme frem Mand og Kvinde, idet Guds Bud 
| lød til dem om at vorde frugtbare og mangfoldige og 
underlægge sig Jorden og alt hvad der var paa den. 
Paa saadant et Syn kunde Bibelens første Ka- 

pitel godt grunde sig, synes jeg. Det vilde i høj Grad 
forklare det stærkt dramatiske Præg, som hele Beret- 
ningen har, og det vilde bringe den i Overensstem- 
melse med anden jødisk Aabenbaring. Dermed er ikke 


udelukket, at der i Synet ku kunde være indgaaet Tanke er, 


som, Profeten forud I har hal har haft, eller som han har hørt 
af andre. Hans Ber: Beretning om Synet kunde jo ogsaa 
senere være omarbejdet af andre. 

Den Tanke ligger ogsaa nær, at der kan være 
Elementer af samme mystiske Natur i den anden 
Skabelsesberetning (2. Kap.) saavel som i Syndefalds- 
beretningen (3. Kap.). 

Men naturligvis er alt dette Spekulation, Dog 
synes jeg ikke selv, den er ubegrundet. Og jeg synes, 
at »et moderne Menneske« udmærket godt kan gaa 


[ menterne udgyde Strømme af Lys; set mægtige Sky- 
| 
| 
| 
| 

ind paa en saadan eller lignende Betragtning af Bi- 
belens første Kapitel som den, jeg her har anstillet. 
Jeg synes heller ikke, den i mindste Maade gør Vold 
paa det berømte Kapitel eller lægger noget ind i det, 
som ikke Kapitlet selv indeholder, 


VIL 
ER DER ET HELVEDE? 

Paa Deres sidste Spørgsmaal kan jeg svare kort 
og ligetil: Ja, jeg »tror paa et Helvede,« 

Det ny Testament taler jo om et saadant Sted, 
eller i hvert Fald om en saadan Tilstand. Skønt ret 
meget siger det ikke derom. Et Par af de vigtigste 
Steder er: 

1. Jesu Ord ved Skildringen af den store Doms- 
scene: »Og disse skulle gaa bort til evig Straf, men 
de retfærdige til evigt Liv« (Matth. 25, 46). 

2. Fortællingen om den rige Mand og Lazarus 
(Luk. 16, 19—31). Der siges i denne Fortælling om 
den rige Mand, at »han slog sine Øjne op i Døds- 
riget (Hades), hvor han var i Pine«, og der lægges 
ham de Ord i Munden: »Jeg pines svarlig i denne 
Lue«, og desuden en Bøn til Abraham om at sende 
Lazarus til hans Faders Hus med Advarsel til hans 
fem Brødre, »at ikke ogsaa de skal komme i dette 
Pinested«. Naturligvis kan denne Fortælling ikke 
tages som Virkelighedsskildring, hvad Forholdet hin- 
sides Graven angaar. Iklædningen er, hvad dette For- 
hold angaar, i høj Grad folkelig. Og Hensigten med 

Fortællingen er jo heller slet ikke at fremsætte en Hel- 
vedeslære, men kun at advare mod Begærlighed efter 
Rigdom. Men paa den anden Side forudsættes dog 
Troen paa en Straf efter Døden som noget, hvorom 
baade Taler og Tilhørere var enige, og Fortællingen 
stemmer altsaa ganske med Matth, 25, 46. 

Forøvrigt er Emnet berørt mange Gange i det ny 
Testamente. i 

Sig mig: synes De ikke ogsaa, der her i Verden 
er fuldt op af Helveder? Hjem, der er Heilveder. 
Fremtoninger rundt om i Samfundslivet, der har Ka- 
rakter af Helveder. Mennesker, hvis indre Liv er et 
Helvede. Og er det ikke notorisk, at Mennesker her i 
Livet kan naa langt frem ad den virkelige Helvedes- 
vej — miste det meste af Evnen til det gode, ribbes 
for de fleste ædlere Tanker og Følelser, blive et værge- 
løst Bytte for onde Lidenskaber og nedbrydende 
Tendenser i deres eget Væsen. 

Det er forfærdeligt, men det er dog faktisk. Vel 
er det ikke noget Bevis for Helvede, men det peger dog 
i samme Retning som Skriftens Ord. Det er virkelig 
heller ikke god Logik at tænke sig Døden som et 
Sakrament, hvorved alt og alle med eet Slag forandres 
til det bedre, Saa kunde man bedre tænke sig selve 
Døden som en absolut Tilintetgørelse. Men mod den 
Tanke taler det ny Testamente ret afgjort. Det mest 
logiske og med det ny Testamente bedst stemmende 
er, synes jeg, at tænke sig de her begyndte Processer 
fortsatte hinsides Døden — om in infinitum for de 

fortabtes Vedkommende, eller indtil en fuldstændig 
Selvfortærelse fører til Tilintetgørelse, det skal jeg 
intet sige om. De to »evig« i Matth. 25, 46 kunde jo 
godt tænkes modificeret i forskellig Retning af deres 
forskellige Substantiver (»Straf« og »Liv«). 

Forøvrigt er min Teologi kun kort paa dette 
Omraade. Der er dog en Betragtning, som for mig 
vejer meget, og som jeg gerne vil tilføje. 

Det ny Testamentes Tale om Fortabelsen er mest 
Billedtale: »Uldens Gehenna«, oversat ved »Helvedes 
Ild« (Matth. 5, 22; 18, 9); Ormen, der ikke dør, og 
Ilden, der ikke udslukkes (Mark. 9, 43—48), — begge 
Billeder hentede fra Jerusalems Affaldsplads i Hin- 
noms Dal, hvor døde Dyr og Lig af henrettede For- 
brydere henkastedes og opbrændtes, og det sidste 
skabt eller i hvert Fald allerede benyttet af Profeten 
Jesaja (Kap. 66, 24); »det yderste Mørke« (Matth. 
8, 12; 25, 30), hvor der ligesom i »Ildovnen« (13, 50) 
skal være »Graad og Tænders Gnidsel«, — Billedet 
maaske hentet fra den bekendte Lignelse om Gudsriget 
som et straalende oplyst Palads, maaske fra Forestil- 
lingen om Mørket i de dødes Rige; »Ildsøen« eller 
»Ild- og Svovlsøen« (Johs. Aabenb., altsaa Billed- 
sprog, der yderligere er anvendt i en symbolsk Skil- 
dring). 

Jesus synes helt eller i hvert Fald for største 
Delen at have benyttet en gængs Billedtale uden nær- 
mere at udforme Læren om Straffen efter Døden, ja 
endogsaa uden nærmere at præcisere denne Strafs 
Karakter. 

Hvad nu selve Billedtalen angaar, da er det af 
største Vigtighed at erindre, at den er orientalsk, og 
at den er i Slægt med lignende Billedtale i det gamle 
Testamente. Dér bruges vældige Billeder ofte til Be- 
tegnelse for forholdsvis almindelige Ting. I det 13. 
Kapitel hos Profeten Jesaja skildres f. Eks. Babylons 
Ødelæggelse som en Verdensundergang!  Himmel- 
lysene skal formørkes, hedder det; Herren vil ryste 
Himmelen, og Jorden skal »skælvende vige fra sit 
Sted« 0. s. v. (Sml. »Ormen« og »Ilden«, Kap. 66, 24). 
— Naar nu den. Slags.orientalske Billeder -optages-af 






d nordlig F Fantasi og faar Lov at virke i den, indtil 
den er ved at gaa i Betændelse deraf, da kan man 


faa en saa grufuld Helvedeslære, som man kender fra 


Middelalderen og følgende Aarhundreder Den 
samme Fantasi fostrede jo ogsaa en haarrejsende 
Djævlelære, 
"Men naar den store Mester og Herre selv ikke 
nærmere udtalte sig om Straffens Art, og heller ingen 
anden Forfatter i det ny Testamente gør det — Johan- 
nes bruger Billedtale i 2. Potens, og Paulus siger 
blot, at »Syndens Sold er Død« (Rom. 6, 23), ifølge 
Sammenhængen først og fremmest legemlig Død, men 
efter andre Ord af ham (f. Eks. 2. Kor. 5, 10) ogsaa 
en Gengældelse hinsides, — saa er det enten Ob- 
skurantisme eller Formastelighed af Nutidsfortolkere 
af Kristendommen, at give sig ud for sagkyndige dér. 
Ja, det er i Korthed min Opfattelse af dette 
mørke Emne. De synes maaske, jeg er skrækkelig gam- 

meldags. Andre vil vistnok finde mig faretruende 

liberal. Selv føler jeg, at al min Erkendelse af aande- 

lige Ting er i høj Grad stykkevis, og paa intet Om- 

raade mere end paa det her omtalte. Men Bibelen ex 

for mig en Helligdom. Den har i saa mange Ting 

staaet sin Prøve i mit Liv, Og jeg har fuld Tillid til, 
. den. Deraf mit Standpunkt. Om jeg saa har for- 

staaet Bibelen ret — ja, jeg har i alt Fald ærligt for- 

søgt at gøre det. 

Hvis nogen kom til mig og sagde: jeg kan ikke 
nøjes med Bibelens dunkle Tale om dette Emne, jeg 
maa have noget mere konkret at holde mig til, saa 
vilde jeg henvise ham — — ikke til dem, der — jeg. 
kunde fristes til at sige — bikser m med Bibelens Tale og 
putter deres egne fattige Hoveders Tanker ind deri — 
men .til Guds Barmhjertighed, Jeg tror, at Gud er 
barmhjertig ogsaa mod dem, der fortabes. Og for mig 
er Fortabelsen frem for alt et uhyre Tab, Tabet af alt 
det, som Gud i Jesus Kristus baade her og hisset 
skænker dem, som tror ham og tjener ham. 





VIII 
ET PROBLEMARKIV. 

Der er meget, som jeg ikke ved, og som jeg ogsaa, 
naar saa skal være, kan leve uden at vide. Og der er 
til Gengæld en Del, som jeg ved eller i hvert Fald 
mener at vide, Iugen af disse to Erkendelsesomraader 
volder mig noget Bryderi. Det ene ikke, fordi jeg 
aldrig har noget med det at gøre, og det andet ikke, 
fordi jeg lever i bedste Forstaaelse med det. 

Men der er et tredie og i visse Henseender højst 
mærkeligt Omraade. Jeg ved noget om de forskellige 
Ting, som henhører dertil, men ikke noget afgørende 
alligevel. Det er i og for sig irriterende med denne 
halve eller Fjerdedels eller maaske endnu langt min- 
dre Viden. Men det fik jo være, blot jeg kunde slaa 
mig til Ro med min ufuldkomne Viden eller ogsaa 
med før eller senere at komme til Bunds i Tingen. 
Men det er netop det, jeg har haft saa svært ved. 

Med dette Erkendelsesomraade har jeg gennem 
lange Tider levet i Ufred. Det er nemlig Problemer- 
nes Omraade. Thi paa dette Omraade hører mange 
af de Ting, der angaar det religiøse Liv, hjemme. 

Der er jo det ved de religiøse Problemer, at de 
forlanger at blive løst. Særlig i Ungdommen finder 
et Menneske det ofte rent uudholdeligt, at leve sam- 
men med uløste Problemer af den Art. For det er jo 
Livsproblemer, 

Tre lange Ungdomsaar stred jeg en fortvivlet 
Strid med den Slags Problemer — Dag og Nat kan 
jeg gerne sige, Saa klarede et og andet sig, og Kam- 
pen stilnede noget af; men haard var den ofte endnu 
længe efter, 

Nu er den forbi. Jeg har faaet en Ordning i 
Tingeue, som for mig er Sandhed. Og den Ordning 
Ser saaledes ud: 

Nogle Problemer er løste. 

Med andre er jeg naaet et Stykke frem mod en 
Løsning. Og andre igen har afsløret sig for mig som 
uløselige, 

Og i dette Opgør af mit aandelige Bo har jeg 
fundet Hvile, 

Hvorledes Opgøret i Enkeltheder er, ved De jo 
en god Del om af hvad jeg har skrevet til Dem fra 
Tid til anden. Saa det skal jeg ikke komme ind paa 
denne Gang. Men jeg har geunem denne Strid lært 
nogle enkelte Ting, som jeg gerne vil sige Dem. De 
kunde maaske gøre Brug deraf, mens De selv er midt 
i den samme Kamp. 

Jeg har lært, at man skal være ærlig mod sig 
selv og loyal over for alt, hvad der anbefaler sig som 
Sandhed. Jeg er kommet til den Opiattelse, at Sand- 
heden er en Verden, og at alle de enkelte Sandheds- 

linier graviterer mod det samme Centrum. Jeg kan 
ikke overskue den Verden; men jeg er fuldstændig 
tryg over for den. Jeg er ikke mere bange for nogen 
virkelig konstateret Sandhed, selv om jeg ikke evner 
at indordne den som organisk Led i det store Sand- 
hedshele, 

Jeg har lært at være bange for de to Genveje til 
Problemernes Løsning, baade den negative, som be- 
staar i Opgivelsen af den aandelige Værdi, Problemet 
er Udtryk for, og den positive, som ved mislig Om- 
gang med Sandheden i en Hast bortskaffer alle Van- 
skeligheder. Hellere lade Problemerne staa uløste saa. 

Enkelte Mennesker formaar ved en Villiesakt at 
hensætte brydsomme Problemer i en mørk Krog af 
deres Bevidsthed, hvor de saa forsvinder for bestandig 
som i en Slags russisk Fængselshvælving. Jeg skal 
ikke dømme dem derfor; vi Mennesker er jo saa for- 
skellige. Men jeg vilde føle det som en uærlig Hand- 
ling at have baaret mig saaledes ad. Derimod tror 
jeg, det er overmaade praktisk et Steds i sin Bevidst- 
hed at have som et Slags særligt »Problem-Arkiv«, 
hvor man henlægger saadanne Spørgsmaal, som man 
alligevel ikke kan gøre noget ved, og som derfor ved 
altid at være fremme blot øder ens Kraft og Tid. 
Naar man saa engang imellem ganske frygtløst tager 
dem frem og ser paa dem, vil man ofte finde, at de 
ligesom af sig selv er gledet deres Løsning nærmere 
eller ogsaa har de ophørt at have noget afskrækkende 
ved sig længer. 


Johannes Bakkeby: Gennem Tvivl —. 4 

En saadan Fremgangsmaade har intet med Uær- 
lighed eller aandelig Fejghed at gøre. Den haanlige 
Bemærkning, at »det er jo lettest at gaa uden om 
Problemerne«, kan baade være berettiget og vel an- 
bragt. Men den kan ogsaa være aldeles ved Siden 
af. Thi et Menneske kan have det saadan, at det for 
ham er aller »lettest« altid at staa paa Hovedet i 
Problemerne, trods han intet som helst kan gøre ved 
dem, fordi de ikke kan løses, saaledes som han i Øje- 
blikket kræver dem løst. Et saadant Menneske, og 
der er mange af den Slags, trænger i høj Grad til 
det omtalte »Problem-Arkiv«, 

Der er nemlig to Faktorer at regne med. Den 
ene er, hvad man kalder Underbevidstheden. Saa- 
danne Problemer, som vel er gemt, men ikke glemt, er 
paa em Maade overgivet til dette ikke-præsente Be- 
vidsthedsliv, og der bearbejdes de langsomt paa Maa- 
der, som man ikke kan gøre Rede for, men hvis Re- 
svltater ofte paa overraskende Maade kan konstateres, 
idet man nu og da tager de hengemte Problemer frem 
til Beskuelse. 

Den anden Faktor er den Vækst i Modenhed og 
Kundskabsiylde, som foregaar hos ethvert Menneske, 
der ikke er stagneret. Blot et lille Plus i denne 
Vækst gør det maaske muligt at klare en Vanskelig- 
hed, som i Øjeblikket er uoverkommelig. 

Og endelig vil jeg sige Dem, at blotte Spekula- 
tioner er ikke altid nok. Det har jeg lært, at de stør- 
ste aandelige Problemer løses ikke med Forstanden 

alene, Kristendommen er jo et Liv. Der er noget i, 
hvad den store Prædikant Finney sagde til en Mand, 
som ikke kunde »tro paa Djævelen«: Prøv at staa 
ham imod, saa skal De snart komme til at tro paa 
hans Tilværelse! 


4 


IX. 
KRISTENDOMMEN ER ET LIV. 

Ved De, hvad jeg tror? Jeg tror, De stirrer Dem 
blind paa alle disse teoretiske Spørgsmaal uden at 
komme ind til Kærnen: Kristendommen selv. 

Det er jo sandt, at dersom den teoretiske Be- 
grundelse af en Anskuelse viser sig uholdbar, saa har 
selve Anskuelsen dermed faaet et skæbnesvangert 
Grundskud. Men jeg vil dog gøre Dem opmærksom 
paa, at selv om Grundskudet kan synes skæbnesvan- 
gert, saa behøver dette dog ikke at være afgørende 
for Anskuelsen. Der kunde jo f. Eks. tænkes en anden 
og med Virkeligheden bedre stemmende Begrundelse 
end den hidtil antagne. 

For de forskellige Lægemidlers Værdi har man 
vist i tidligere Tid ikke altid haft den rette Be- 
grundelse. Men man har ad Erfaringens Vej kendt 
deres helbredende Evne, og det var jo det vigtigste. 
Saadanne Lægemidler eksisterer endnu uden for Læ- 
gernes Kreds. Og det hænder forresten ikke saa helt 
sjælden, at et saadant folkeligt Middel bliver adop- 
teret af de »rigtige« Læger, idet dets helbredende 
Evne er bleven uimodsigelig konstateret. Hovedsagen 

ved et Lægemiddel er jo dog ikke, om det er »viden- 
skabeligt«, men om det virkelig dur til noget. Og det 
var dog en løjerlig Fremgangsmaade af en syg Mand, 
om han over for et Lægemiddel, som havde hjulpet 
mange andre, der var stillet som han selv, vilde give 
sig til at læse og spekulere for og imod det i Stedet 
for at prøve det. 

Ikke vil jeg hermed sige, at Kristendommen ikke 
kan begrundes, eller at dens teoretiske Begrundelse 
har vist sig uholdbar. De ved, jeg mener det stik 
modsatte. Men De er jo fuld af Tvivl angaaende 
dens Begrundelse; De staar over for den, akkurat 
som den læsende og spekulerende syge Mand over for 
Lægemidlet. Og det er et galt Standpunkt, synes jeg. 
Sæt nu, De fik spekuleret det hele igennem og kom 
til det Resultat, at Kristendommen havde lige saa 
mange og gode Grunde i sin Favør som det meste af 
det, vi holder for sandt — ja, saa var De i Virkelig- 
heden lige nær. Maaske saa al denne Grublen havde 
opbrugt Deres aandelige Energi, saa De ikke evnede 
at gøre nogen Brug af det opnaaede Resultat. Dette 
er mere end et tænkt Tilfælde; jeg har selv prøvet 
den Proces, at naa frem til teoretisk Klarhed, og saa 
falde sammen. Det er et trist Resultat, vil jeg sige 
Dem. For »Lys uden Varme er Helvedes Kval«. 

Men jeg ved ogsaa, hvor næsten umuligt det er 
at bære sig anderledes ad, end De gør. Man kan 
jo ikke over for sig selv lade, som man tror noget, 
man alligevel ikke tror. 

Og dog staar det fast, at Kristendommen er et 

Liv. Enten det eller ingenting. Og et Liv det skal 
leves; man kan ikke eje det i Teorien. 

En af de første Livsytringer er Bøn. Jesus har 
sagt: »Beder, saa skal Eder gives; søger, saa skulle 
I finde; banker paa, saa skal der lukkes op for Eder. 
Thi hver den, som beder, han faar, og den, som søger, 
han finder, og den, som banker paa, for ham skal der 
lukkes op.« Og han tilføjer, at lige saa umuligt som 
det er for et Menneske at give sit Barn en Sten, naar 
det beder om Brød, lige saa umuligt er det, at Gud 
ikke skulde give dem gode Gaver, som beder ham 
derom. 

De Ord staar i Bjergprædikenen (Matth. 7, 7— 
11), som jo ikke indeholder andet end hvad ethvert 
Menneske kan forsøge at praktisere. 

Jeg har forsøgt det i mit eget Liv. Jeg har for- 
søgt saaledes gennem Bøn at række op og gribe fat i 
Guds usynlige Haand og vandre ved den i Tro. Og 
jeg har fundet, at det giver alt det Lys og al den 
Fred og al den Kraft, som jeg behøver for at leve. 
Jeg vilde ønske, jeg havde forstaaet det, da jeg selv 
var midt i Kampen med Tvivlen. Thi jeg kunde lige 
saa godt gjort det da som siden. Uimodsigelige Be- 
viser for, at Gud er til eller er, hvad Bibelen siger 
ham at være, har jeg lige saa lidt nu som dengang. 

Selve Kærnen i Kristendomslivet er et person- 
ligt Forhold til Jesus Kristus. Jeg tænker ikke herved 
Paa noget mystisk. At Han har levet her paa Jorden, 
er vel givet for alle — en Original af en tysk Profes- 
sor maaske undtaget. Bibelen siger, at Han er »op- 

faren til Himmelen«, men dog nær enhver, som for- 
søger at komme i Berøring med Ham, Det kan jo ikke 
bevises; men Tanken er dog let at fatte. 

I det ny Testamente vil De finde, at Han lagde 
en overvældende Vægt paa, at Menneskene skulde 
gøre ejter Hans Ord. Det er egentlig deri, at Forhol- 
det til Ham bestaar. Hans Ord og Befalinger kan kun 
søges i det ny Testamente. Dér er ogsaa Hans Per- 
sonlighed tegnet. Om nu denne Tegning og dette 
Referat af Hans Ord er helt paalidelige, det lader vi 
foreløbig staa hen; vi har i hvert Fald ingen anden 
Kilde at gaa til. 

Og saa er det det, jeg vilde sige: ethvert Men- 
neske kan forsøge at gøre efter Hans Ord, eller da 
nogle af dem, og forsøge at ligne Ham i sit Liv. Det 
er ubestridelig noget af det bedste, et Menneske kan 
lægge Vind paa. Jo, det kan et Menneske forsøge 
— med saa megen eller saa lidt Tro paa Hans him- 
melske Tilværelse, som han nu kan præstere. Et Men- 
neske kan ikke gøre sig selv en større Tjeneste eller 
yde en bedre Indsats i Tidens sociale og etiske Liv 
end alvorligt at gøre et saadant Forsøg. 

Et vigtigt Element i Kristenlivet er ogsaa Kam- 
pen, først og fremmest den indre Kamp mod det onde 
og egoistiske i ens egen Natur, Den Kamp melder sig 
af sig selv, saa snart man forsøger at efterkomme 
Jesu Befalinger. Det er en vidunderlig herlig Kamp. 
Den fører op mod den højeste og skønneste Idealitet, 
og — der er et indre Kredsløb i Kristenlivet — den 
driver en til at gøre Bønnens Forsøg atter og atter. 

Om Troen paa Syndernes Forladelse vil jeg ikke 
tale. Jesus skelnede selv mellem »de jordiske Ting«, 
og de, om hvilke han sagde: »Sandelig, sandelig siger 
jeg Eder« (Joh. 3, 3. 11. 12). Og den Tro angaar 
vel de sidste. Dog Kampen — og Nederlagene skal 
nok føre et Menneske til at se, at Syndernes Forladelse 
er noget, han har Brug for. Det er i hvert Fald min 
Erfaring. 

De skulde nu tænke over, om det ikke er en altfor 
ensidig og ufrugtbar Maade at undersøge Kristen- 
dommens Sandhed paa alene at holde sig til det 
teoretiske uden nogensinde at røre ved Tingen selv. 
»Alle Teorien sind grau«. Livet selv er noget ganske 
andet. 

Hvad om De forsøgte at gøre efter Jesu Ord. 
De vil føle Dem /ykkelig derved. Og eet staar fast: 
Han er Verdens største religiøse Geni; saa en større 
Fører gennem Religionens Egne end Ham kan De 
ikke finde, Kender De Hans Ord til dem, som havde 
begyndt at tro paa Ham: »Dersom I blive i mit Ord, 
ere I sandelig mine Disciple, og I skulle erkende 
Sandheden, og Sandheden skal frigøre Eder« (Joh. 8, 
31—32). Deri har han selv anvist den eneste Vej til 
en virkelig Sandhedsprøve af Hans Lære. Og Spørgs- 
maalet til Dem er: Tør De forlade Overvejelsernes 
ufrugtbare Ørken og vove Dem ind i det aandelige 
Livs Land for om muligt at finde ny og frugtbare 
Egue for Deres Sjæl at leve i? 

Og hvad om De forsøgte at bede. Maa jeg for- 


57 


tælle Dem en Historie, som jeg har Grund til at tro 
er sandfærdig, 

En Mor havde bedt den berømte amerikanske 
Afholdsagitator John B. Gough om at tale med hen- 
des Søn, en ung Skeptiker, for om muligt at lede ham 
til Jesus Kristus. Men den unge Mand var uimod- 
tagelig for Bevisgrunde. Til sidst sagde Mr. Gough: 
»Sæt nu, De forsøgte blot en eneste Gang at bede 
om Lys!« »Jeg kender ikke nogen eller noget fuld- 
komment, som jeg kan bede til!« var den unge Mands 
Svar. »Deres Mors Kærlighed for Eksempel«, be- 
mærkede Mr. Gough, »er den ikke fuldkommen? Har 
hun ikke bestandig holdt fast ved Dem, lige trofast, 
endogsaa naar Deres Far var ved at slaa Haanden af 
Dem?« Den unge Mand blev rørt og svarede et 
dæmpet Jo. »Bed saa til Kærligheden! Vil De love 
det?« Det lovede han, og da han den Aften kom op 
paa sit Værelse, knælede han ned for at opfylde sit 
Løfte. Efter et Øjebliks Kamp begyndte han: »O, 
Kærlighed!« Men som i et Lynglimt stod i samme 
Øjeblik det gamle Bibelord for ham: »Gud er Kær- 
lighed«, og underlig grebet begyndte han paa 
ny: »O, Gud!« Og lige saa øjeblikkelig lød et andet 
Bibelord i hans Indre: »Gud har saaledes elsket Ver- 
den, at han gav sin Søn den enbaarne.« Da udbrød 
den unge Mand: »O, Jesus Kristus, Du, som er 
Levendegørelsen af den højeste Kærlighed, vis mig 
Lyset og Sandheden!« — Den unge Mand er i Dag 
en veltalende Forkynder af Jesu Evangelium. 

Hvad om De nu forsøgte at bede, saadan som De | 

: kan, med saa lidt eller saa megen Tro paa Gud og de 
højere Værdier, som De har, og om alt hvad De synes 
: De trænger til Hjælp i, stort eller smaat, og holdt 
ud dermed i Alvor. Jeg tør love Dem, at en saadan 
Beden skal blive en stor Værdi for Dem og føre Dem 
nærmere til Lyset og Sandheden, end nogen Slags 
Spekulation kan. 
Og glem saa ikke Kampen. Der er en af Bror- 
sons Salmer, som begynder saaledes: 


Det koster ej for megen Strid 

en himmelsindet christen Sjæl at blive; 

thi er vort Kød skønt ikke mild og blid, 

naar hun i Christi Død sig hen skal give, 

saa giver Gud den gudhengivne Aand 
dog Overhaand ! 


De skulde læse den Salme igennem. De kan jo 
sikkert ikke tage Tonen saa højt. Men der er meget i 
den, som er værd for Dem at tænke paa. At Kristen- 
livet er Kamp maa De ikke glemme, naar De vil prøve 
dets Værd. Paa den Forglemmelse har mange lidt 
Skibbrud. 

Ja, det var, hvad jeg havde paa Hjerte. Og De 
vil ikke fortryde, at jeg har sagt Dem det saa lige 
ud. Jeg ved, at Deres stærke Tanke kræver afgørende 
Beviser, Men De har jo ogsaa et Hjerte, som kræver 
Liv og Lykke. Og De maa ikke kvæle dette Krav, 
fordi Deres Tanker ikke kan følge med. Lad de to 
gaa Haand i Haand og hjælpe hinanden. Den Vej 
har jeg fundet at være den rette til Sandhedens Land. 


X. 
RELIGIONEN OG DEN RELIGIØSE EVNE. 

Frk. Paula er den samme uforbederlige Skeptiker 
nu i Sommerferien, som hun var sidste Juleferie, Det 
glæder mig, at De ikke er det. Aa nej, jeg vil saamænd 
ikke smigre Dem paa hendes Bekostning. De var over- 
legen nok ogsaa. Men De var ærlig, og det samme 
tror jeg Frk. Paula er. Men hun er for Øjeblikket med 
sine lysvaagne og frejdige 22 Aar og sin megen Læs- 
ning midt i Problemernes Malstrøm. Og hun manøv- 
rerer dristigt i den, — dog næppe saa ubekymret, som 
det kan se ud til. Hun er inderst inde en meget alvor- 
lig ung Kvinde, hvis jeg da kender hende ret. Og 
dersom hun ved Siden af sin Ærlighed kan vedlige- 
holde Trangen til at finde »den højeste Sandhed«, 
som hun vistnok nærmest for at haane sit eget fred- 
løse Hjerte udtrykker sig, saa skal hun nok naa frem 
til Klarhed engang. 

Det glæder mig, at De nyder den jydske Natur; 
den er herlig derovre omkring Lyngbakkegaard. Jeg 
synes forresten aldrig man nyder den bedre, end naar 
man færdes i den under Samtale om et eller andet 

Emune, der rigtig tager ens Interesse fangen. Naa ja, 
og maaske — — — — — 

Men det var den Diskussion med Frk. Paula, De 
vil have min Mening om. 

Hun kunde godt tænke sig, at al Religion var 
Indbildning. Og De synes ikke, De kan give hende 
et Svar, som tilfredsstiller Dem selv, og heller ikke 
hende naturligvis. 

Ja, jeg skal gerne sige Dem, hvad jeg mener. 

Jeg synes for det første, det er uhyre naturligt, 
at Mennesker har religiøse Tilbøjeligheder, Vi har en 
Salme, der begynder saaledes: 


Jeg er en fattig Fange, 
og mine Grænser trange, 
som Strandingsmand paa Ø. 


Saaledes er vor Stilling her i Verden: som den 
skibbrudnes, der er blevet kastet i Land paa en ukendt 
og ugæstmild Ø, Vi ved ikke, hvor vi er; vi ved ikke, 
hvorfor vi er her; ja, vi ved ikke engang som den 
skibbrudne, Avorfra vi er kommet. Og en skønne Dag, 
meget snart, flytter vi bort fra disse trange Grænser. 
Men hvorhen? Vi ved intet derom. 

Er det da noget Under, om Mennesker søger at 
finde Mening i Tilværelsen her, eller at de spejder og 
famler efter det, som ligger udenfor? 

Videnskaben kan ingen Hjælp yde dem i den 
Henseende; det erklærer den selv. Der gives kun eet 
eneste Middel — det være nu falsk eller ægte — til at 

komme ud over denne Tilværelse og til at finde Me- 
ning i den, og det er Religionen. — Frk. Paula mener 
altsaa, at Midlet meget godt kan være falsk. 

Men her kommer jeg til det andet, som jeg vil 
fremhæve. Det religiøse hos Mennesket er jo ikke 
som Skum, der dannes paa Overfladen under Tankers 
og Følelsers Bølgegang ; det kan langt snarere lignes 
ved dybe, stærke Strømme, der gaar gennem det men- 
neskelige Sjæleliv. 

Ja, hvorfor skulde man ikke kunne tale om en 
særlig religiøs Sans eller Evne i Menneskesjælen ? Jeg 
ved nok, at Prof. Høffding ikke holder af Ordet »Evne« " 
brugt paa den Maade, ikke engang for de tre traditio- 
nelle sjælelige Grundvirksomheders Vedkommende. 
Det giver unægtelig ogsaa en langt større Klarhed 
og Overensstemmelse med Virkeligheden at tale om 
>Forestillingselementer« og »Følelseselementer« i de 
forskellige Bevidsthedstilstande frem for at begynde 
med de abstrakte »Erkendelse« og »Følelse«. Men jeg 
synes ikke, dette behøver at udelukke Brugen af Ordet 
»Evne«; thi der grunder sig dog faktisk paa disse 
Elementer en sjælelig: Evne til at erkende og føle, 

Men det er jo ikke med disse elementære Evner, 
at den religiøse Evne rangerer, Vi finder ikke i vore 
Bevidsthedstilstande noget, som vi kunde kalde »reli- 
giøse Elementer« i Lighed med Forestillings- og Følel- 
seselementerne. Den religiøse Evne er en sammensat 
Evne ligesom f. Eks. Samvittigheden. Den vil Prof. 
Høffding naturligvis heller ikke gerne kalde en Evne. 
Og selvfølgelig har han Ret igen, for saa vidt som 

der jo er en Fare for, at man ved »Evne« kommer til 
at forestille sig noget engang for alle indplantet. Men 
man kan dog godt kalde baade Samvittigheden og den 
religiøse Sans for Evner uden at lægge en saadan Op- 
fattelse ind i Ordet. 

Det er Skik at tale om den religiøse Evne som 
en Følelse, ved De. Det kan vel ogsaa være rigtigt 
nok, hvis man dermed kun vil udtrykke, at i de reli- 
giøse Bevidsthedstilstande spiller Følelsen en frem- 
trædende Rolle; thi det gør den ganske vist. Men man 
maa ikke glemme saa, at de forskellige Følelser paa 
den ene Side bæres af bestemte og ofte stærkt udpræ- 
gede Forestillinger og paa den anden Side bestandig 
giver sig Udslag i Villiesytringer, 

Lad mig nævne nogle af de Elementer, hvoraf 
den religiøse Evne eller Sans bestaar: 

Frygt. Hos primitive Folk en Frygt for onde 
Magter; hos religiøst søgende Frygt for muligt at for- 
skærtse Livets højeste Værdier, eller for en retfærdig 
Gud; hos troende Kristne den Blanding af Frygt med 
andre Elementer, som med et træffende Navn er blevet 
kaldt Gudsfrygt. 

Afhængighedsfølelse. Paa den ene Side en 
Følelse af ikke at have Lov til at leve, som man selv 
vil, og paa den anden Side en Følelse af Trang til 
Guds aldrig svigtende Omsorg. 

Etisk Følelse. Uden Tvivl meget primitiv hos 
primitive Folk, men ofte meget stærk i højere Grader 
af religiøst Liv; Samvittighedslivet indgaar i høj 
Grad deri, I den kristne Forkyndelse er Opstillingen 

af de etiske Krav det ene af de to Emner, som griber 
Mennesker dybest. Det andet er Skildringen af Guds 
Godhed og Naade. 

Hengivelse, Hos den, der er kommet til Hvile i 
et religiøst Forhold, en dyb Trang til helt at overlade 
sig til Gud, »Du maa gøre med mig, ganske og al- 
deles som Du vil!« 

Kosmisk Følelse, En dyb Trang til at finde en 
højere Mening i sit eget Liv, og i Forbindelse dermed 
Sammenhæng og Enhed i Tilværelsen. Findes vel 
kun i højere Former af religiøst Liv. 

Tro. Den Overbevisning, at der er objektive 
Virkeligheder, som svarer til den religiøse Sans og 
Drift i Menneskesjælen, frem for alt noget guddomme- 
ligt, Guder eller en Gud. 

Begejstring. Den Følelse, der udspringer fra det 
religiøst grebne Menneskes høje Værdsættelse ai de 
religiøse Værdier, 

Dette er nogle af de Bestanddele, hvoraf den 
religiøse Evne bestaar eller kan bestaa. Det er en 
broget Blanding! vil maaske Frk. Paula udbryde, 
hvis De serverer hende den fra mig. Men De kan til 
Sammenligning lægge Mærke til, hvad Samvittighe- 
den ifølge Prof, Høfiding kan bestaa af. Der staar i 
hans Etik: »I Virkeligheden er ethvert Menneskes 
Samvittighed sammensat af forskellige undertiden 
endog stridende Elementer. Efterligning og Over- 
levering, Egoisme og Æretrang, Hensyn til andres 
Mening og Frygt for Straf, Pietet og Menneskekærlig- 
hed, Religiøsitet og Samfundsfølelse — disse og endnu 


64 


flere Motiver rører sig indenfor den sædvanlige Sam- 
vittighed, der ikke er saa simpel en Følelse, som man 
ofte antager.« 

De ved, at de blandede Menneskeracer er de 
stærkeste, Og det er vist langt fra — alle Puristers 
Mening til Trods — nogen Mangel ved et Sprog, at 
det er stærkt blandet med fremmede Elementer. Mon 
ikke en lignende Betragtning kunde gøres gældende 
over for de sjælelige Evner. Samvittigheden er jo da 
fra en Side set Menneskets højeste Evne; men fra en 
anden Side set maa sikkert den religiøse Evne siges 
at være det. I hvert Fald kan man trygt betragte dens 
stærkt sammensatte Natur som et Udtryk for det 
religiøse Livs store Betydning. Og det er dog en 
dristig Tanke, at denne omfattende Evne, Sans, Fø- 
lelse, Drift, eller hvad vi nu vil kalde den, skulde have 
en Indbildning som sit Formaal. 

Den religiøse Sans eller Evne er ikke nær lige 
stærk hos alle Mennesker; deri deler den Skæbne med 
alle Sjælens Evner. Den synes heller ikke at være lige 
stærk hos de forskellige Folkeslag. Det Folk, som har 
ejet denne Sans i mest udpræget Grad, er ubestrideligt 
Jøderne, — hvad jeg vist var inde paa, sidst Frk. 
Paula gav mig Anledning til at skrive til Dem. De 
har nok hørt Historien om Frederik den Store, der 
engang forlangte — jeg husker ikke af hvem — et 
kortfattet Bevis for Kristendommens Sandhed. Svaret 
lød jo: »Jøderne, Deres Majestæt!« Jeg vilde give 
Frk. Paula det samme Svar, hvis hun forlangte et 
kort og klart Bevis for den religiøse Evnes Berettigelse. 

Thi var den blot en Slags falsk Iustinkt, en sygelig 
Dannelse i Sjælelivet, saa maatte jo et Folk, som 
havde denne Evne til Overmaal, være et meget ringe 
Folk. Men at Jøderne var alt andet end det, kan man 
bedst se paa deres Efterkommere, Antisemitismen er 
det kraftigste Bevis for, hvor stærk og dygtig en Race 
Jøderne er. Navne er det overflødigt at nævne. Vor 
Tids ypperste Hoveder og stærkeste Karakterer er 
deriblandt. Og det var dog en horribel Tanke, at 
deres Stamtavle skulde kunne føres tilbage til et Folk 
af Taaber. Nej: » Jøderne!« det er ogsaa et kortfattet 
Bevis for den religiøse Evnes Sandhed og Berettigelse. 

At mange Jøder er irreligiøse nu, det beviser ikke 
noget. Eller det beviser kun, at de brød deres egen 
Bane af som religiøst Foregangsiolk, idet de forskød 
deres egen største religiøse Genius, Jesus af Nazareth. 

Men for at komme til en Afslutning paa dette 
Punkt: her kan jo ikke »bevises« noget; men jeg synes 
i Sandhed, at alle gode Grunde taler for, at der maa 
være en Virkelighed, hvori den religiøse Evne kan finde 
sin Tilfredsstillelse, ligesom der er for alle andre 
Evner og Drifter i Menneskenaturen. For Sult er der 
Mad, for Kærlighedstrangen et modsat Køn, for den 
æstetiske Sans er der en Verden af Skønhed, for Sam- 
vittigheden en etisk Verden — hvorfor skulde der saa 
ikke for den religiøse Sans være en Gud? Det var 
nok sandt, hvad Paulus sagde, da han stod paa Athens 
Areopagus: »Han har gjort, at hvert Folk iblandt 
Mennesker bor ud af eet Blod paa hele Jordens Flade, 

Johannes Bakkeby: Gennem Tvivl —. 5 

idet han fastsatte bestemte Tider og Grænser for 
deres Bolig, for at de skulde søge Gud, om de dog 
kunde føle sig frem og finde ham, skønt han er ikke 
langt fra enhver af os; thi i ham leve og røres og ere 
vi, som ogsaa nogle af Eders Digtere have sagt: Vi 
ere jo ogsaa hans Slægt.« (Acta, 17, 26—28). 

Ud fra dette Citat maa jeg endnu, før jeg afslut- 
ter, understrege, at Religionen virkelig er a/men- 
menneskelig. 

I den to Binds »Etnografien«, som vi har paa 
Dansk, skrevet af den unge, dygtige Etnograf Kr. 
Bahnson, siges der: »I ældre Tid var det en ret almin- 
delig Anskuelse, at forskellige lavt staaende Folk 
levede uden religiøse Ideer. Nu har det vel altid vist 
sig, at denne Anskuelse beroede paa et mangelfuldt 
Kendskab til de paagældende Folk eller paa for vidt 
drevne Fordringer til hvad man vilde erkende for 
Religion. Hvor man er trængt ind i de eksotiske Folks 
Forestillingskreds, har det stadig vist sig, at de har 
dannet sig visse Ideer om et overnaturligt Ele- 
ment i Tilværelsen, om en usynlig Verden, befolket 
med en mystisk Kraft, og om et Liv efter Døden.« 
(1, 37). Jeg citerer dette, som jeg har lige ved Haan- 
den, og som vist udtrykker, hvad baade kristne og 
ikke-kristne Forskere er enige om, i Stedet for selv at 
udbrede mig over dette Punkt. 

Og som det er nu i den Henseende, har det været, 
saa langt Historien fører os tilbage. Oldtidens ekso- 
tiske Folk, Slavernes, Kelternes, Germanernes saavel 
som vore egne Forfædre, havde alle deres Religion. 

Ja, selv fra fjerne forhistoriske Tider kommer der gen- 
nem Fund og Udgravninger Vidnesbyrd om, at Men- 
nesker var religiøse. 

Om Oldtidens Kulturfolk, Grækere, Romere, 
Ægyptere, Babyloniere, Assyrere, Persere 0. s. v. er 
det overflødigt at tale. De har i Bygningsrester, hel- 
lige Bøger og vidtløftige Mytologier efterladt sig stor- 
stilede Mindesmærker over deres Religioner. Og 
endnu overflødigere er det at tale om vor egen Tids 
civiliserede Folkeslag. Thi vel findes der blandt dem 
baade antireligiøse Strømninger og enkelte Menne- 
sker, som ad Tankens Vej er naaet til en Slags Reli- 
gionsløshed; men saaledes var det jo ogsaa blandt 
Oldtidens Folk. I det store og hele er vore Dages 
civiliserede Verden gennemsyret af Religionen. De 
engelsktalende Folk og Russerne kan tjene som slaa- 
ende Eksempler, 

Men at Religionen saaledes har været og er et 
Fælleseje for den hele Menneskehed, trods de store 
Skel, som Sprog og Kulturtrin, indbyrdes Fjendskab, 
Oceaner og Ørkener og Tidsrum af Aartusinder har 
sat imellem dem, det taler ikke mindre end den reli- 
giøse Evne i vor Natur for, at den ingen Indbildning 
er, 

Hvis jeg nu havde siddet foran Frk. Paula og 
udviklet dette, saa ved jeg, at hun straks havde haft 
et Spørgsmaal paa rede Haand om, hvilken Religion 
der da er den sande. Dertil vilde jeg for mit Vedkom- 
mende først sige, at der er Sandhedselementer i dem 
alle, Men i Stedet for ellers at svare det ud fra mit 

Synspunkt selvfølgelige, vilde jeg hellere fremhæve, 
hvad vi vist kunde blive enige om, at de forskellige 
Religionsformer ikke alle staar lige højt. Der er langt 
fra Fetich-Dyrkelsen til Kristendommen. Paa samme 
Maade kan vi vist blive enige om, at alle Religioner 
ikke er lige stærke. De tre stærkeste er vel Buddhismen 
og Muhamedanismen og Kristendommen; men at 
Kristendommen af de tre i Længden gaar af med 
Sejren, derom kan der næppe være nogen Tvivl. Men 
hvis Kristendommen staar højest — og jeg forstaar 
ikke, at nogen kan sætte Buddhismen højere eller blot 
paa Linie med den —, og hvis Kristendommen er den 
stærkeste, i en Kamp hvor der blot kæmpes med 
aandelige Vaaben, saa maa den dog vel ogsaa være — 
skal vi nøjes med at sige: den sandeste. 

Sig til Frk. Paula, at Kristendommen iøvrigt 
selv tilbyder at underkaste sig den eneste i vore Dage 
anerkendte Sandhedsprøve, Eksperimentet. Jesus har 
sagt: »Min Lære er ikke min, men hans, som sendte 
mig. Dersom nogen vil gøre hans Villie, skal han 
erkende, om Læren er fra Gud, eller leg taler af mig 
selv.« (Joh. 7. 16). 


XL 
GUDS TILVÆRELSE. 

Tak for Indbydelsen til at deltage i Mødet i De- 
res Diskussionsklub. Men det er mig desværre umu- 
ligt at komme paa Lørdag Aften, Fra en Side set 
kan jeg forresten heller ikke sige andet, end hvad De 
allesammen ved. Men jeg indrømmer, at jeg angaa- 
ende det foreliggende Emne har en meget positiv Over- 
bevisning, og jeg synes ogsaa selv, at jeg har gode 
Grunde for den. Derfor kunde det maaske nok have 
Interesse for Medlemmerne at høre disse Grunde frem- 
sat, saaledes som jeg ser dem, — selv om de i og for 
sig kender dem i Forvejen. Og jeg skal derfor gerne 
i Korthed give Dem en Fremstilling af, hvorfor jeg 
tror paa Guds Tilværelse. 

Jeg har engang troet, at Guds Tilværelse maatte 
kunne bevises. Men jeg maatte indrømme, at Gud er, 
som Pascal siger med et Citat fra Jesaja, »en Gud, 
som skjuler sig.« Det var for mig en forfærdelig og 
smertefuld Oplevelse at maatte give Afkald paa en 
saadan Bevisførelse, Thi Høffding har Ret i, at Reli- 
gionen er en Tro paa Værdiernes Bestaaen. Og jeg 
følte det dengang, som var en af mine mest umistelige 

Værdier ifærd med at blive mig berøvet. Noget lig- 
nende har vel adskillige af de Tænkere følt, som har 
søgt at tilvejebringe bindende Beviser for Virkelig- 
heden af denne store Livsværdi. — 

De skulde faa en af Klubbens Teologer til at give 
et Omrids af de 4—5 traditionelle Beviser. De vil da 
se, at det saakaldte ontologiske Bevis saavel som det, 
der gaar under Navnet det kosmologiske, kun er 
Kuriositeter. Det historiske Bevis: af Forestillingen 
om noget guddommeligt er almenmenneskelig, synes 
jeg derimod vejer en Del. Naturligvis kan den Fore- 
stilling være en barnlig Indbildning hos Menneskene, 
og noget Bevis for, at der er en Gud, kan den ikke 
være, Men for mig udgør den et første Holdepunkt 
for Tanken, idet jeg søger efter objektive Grunde for 
min Tro paa Gud, især naar jeg sætter den i For- 
bindelse med den religiøse Evnes Universalitet. I hvert 
Fald skulde der meget gode Modgrunde til for at faa 
mig til at tro, at Menneskeheden i dette Stykke har 
levet paa en fuldstændig Vildfarelse. Og de Grunde 
kan jo ingen skaffe til Veje. Jeg kan saaledes begynde 
med at fastslaa for mig selv, at min Tro har Støtte 
i den samlede Menneskeheds Følelse og Higen. 

Men langt den største Vægt har for mig det 
teleologiske Bevis, hvori egentlig den religiøse Evnes 
Universalitet indgaar, Og jeg vil sige ganske lige- 
frem, som jeg føler det: det er videnskabeligt Skaberi 
ikke at ville høre om Teleologi i Tilværelsen. De ved, 
at Teleologi betyder tilsigtet Orden og Formaal og 
Plan i Verden. 

Øjet er det klassiske Eksempel. Det er et fuld- 
stændigt camera obscura, hvormed levende Væsener 
bevæger sig rundt og »filmer« og tager »Lynskud« i 
det uendelige. Det holder sig selv i Orden automatisk. 
Det er forsynet med Laag, som kan lukkes, naar det 
ikke bruges. Kort sagt: det hele Apparat med alle 
dets enkelte Dele fjener ganske bestemte Formaal. Det 
er noget, som ikke kan omdisputeres. Der er utallige 
lignende Eksempler at hente fra det organiske Liv. 
Men dem kan De lige saa godt selv tilføje. 

Ved Siden heraf skal jeg nævne de forskellige 
Drifter. De tjener jo lige saa bestemte Formaal. Selv- 
opholdelsesdriften f, Eks., og Hunger og Tørst. Særlig 
mærkelige er de Drifter, der skaffer deres Ejer Bryderi 
og Besvær, f. Eks. den Drift, der drager de to Køn til 
hinanden, og Moderkærligheden (især hos Dyrene). 
Jeg nævner ogsaa Smerten, som tvinger levende Væ- 
sener til at sky eller raade Bod paa Beskadigelser, 
og Samvittigheden, som holder Orden mellem Menne- 
sker i deres Samliv. Disse Drifter er jo som Bud, der 
med vældig Styrke kan forlange at blive adlydt. Og 
Formaalet med dem er jo umiskendeligt, 

Naturligvis har den mekaniske Verdensopfattelse 
en god Forklaring paa rede Haand: det er det hen- 
sigtsmæssige, der har sejret i Kampen for Tilværelsen! 
Men jeg har altid følt, at dette fikse lille Svar, der 
egner sig lige udmærket i ethvert Tilfælde, er for 
fikst og nemt. 

Det er vel hævet over al Diskussion, at baade 
Organer og Drifter og alt andet paa de levende Væ- 

seners Omraade er Resultatet af en Udvikling. Men 
selve det, der skal forklare Udviklingen, Kampen for 
Tilværelsen f. Eks., synes jo ogsaa at tale om For- 
maal og Hensigt. Og hvorfor denne opadgaaende 
Linie i Udviklingen? For det er dog virkelig ogsaa 
Skaberi at ville benægte den. Hvorfor Nedarvning af 
indvundne Udviklingsresultater? Maaske ogsaa alt 
dette har en »naturlig« Forklaring. Jeg tvivler ikke 
paa, at det har. Men det fjerner lige fuldt bestemte 
Formaal. 

I den uorganiske Verden er der jo ogsaa fuldt af 
Hensigtsmæssighed. 

Vandet f. Eks. Naturen har et fuldstændigt 
Vandingssystem. Vandet pumpes op i Luften af Natu- 
rens Kræfter, føres hen over Landene og bruses ned 
over Planteverdenen, kvæger den og skyller Støv og 
Smuds bort. Det er denne Proces, der faar en gammel- 
testamentlig Sanger til at udbryde: »Han vander 
Bjergene fra sine høje Sale!« Og saa det bekendte, 
at Vandet i Modsætning til de fleste andre Stoffer 
ikke har sin største Tæthed og Vægt i fast Form, men 
medens det endnu er flydende (ved 4 Gr.). Var det 
ikke Tilfældet, vilde jo alle Vande bundfryse i nordlige 
og tempererede Egne, Jorden vilde stivne dybt ned 
om Vinteren af det nedsynkende frysende Vand, og 
mod disse Ismasser vilde Sommersolen kun formaa 
lidet. Livet paa Jorden vilde saaledes væsentligst 
være indskrænket til de varme og varmt tempererede 
Egne. Som det nu er, flyder den lettere Is oven paa 
det tungere Vand, og som den slette Varmeleder den 

er, danner den et beskyttende Dække over Vandet saa- 
vel som over Jordoverfladen og hindrer Frosten i at 
trænge synderlig dybt ned. Frostens Evne til at 
sprænge Klipper og i det hele medvirke ved Muld- 
jordens Dannelse beror jo paa det samme Forhold. 
Det er altsaa denne mærkelige Undtagelse, der gør 
den Del af vor Jord beboelig, hvor Menneskeslægten 
har naaet den højeste Udvikling. Og Vandet tjener 
altsaa baade i Naturens Vandingssystem og ikke 
mindst ved den mærkelige Undtagelse, der finder 
Sted med det, aldeles tydelige Formaal. 

Deres Klub har jo et Medlem, der studerer Fysik 
og Kemi. Han kan fortælle videre om Luften som 
Lysspreder, som Bærer af Skyerne og som en beskyt- 
tende Kappe om Jorden for at dække den mod Ver- 
densrummets Kulde, om Molekylernes Lighed med 
»manufactured articles« 0. s. v. 0. s. v. Og forresten 
er dette jo ganske elementære Ting, som enhver ken- 
der. Jeg burde næsten bede om Undskyldning, fordi 
jeg breder mig saa meget over det. Jeg gør det ogsaa 
kun for at præcisere Synspunktet, hvorunder jeg ser 
det. 

Betragter vi Jorden specielt som Menneskeslæg- 
tens Bolig — hvad den jo dog faktisk er — møder 
vi nogle meget slaaende Eksempler paa Formaals- 
tjenlighed. Først de mægtige Kræfter i Naturen, som 
kun Mennesket har formaaet bevidst at tage i sin 
Tjeneste, f. Eks. Dampen og Elektriciteten. Dernæst 
de Rigdomme, som Jorden gemmer. Medens den var 
under Dannelse, har f. Eks, Aarer og Lag af forskel- 

lige Metaller bredt sig ud gennem dens mægtige Le- 
geme og aflejret sig, hvor de var tilgængelige for 
Mennesket. Senere er der i dens Forraadskamre ble- 
vet hengemt uhyre Beholdninger af Brændsel — Kul 
og Olie — og af Kalk, altsammen Produkter efter For- 
verdeneus Planter og Dyr. Og naar saa alt dette er 
færdigt, kommer til sidst Mennesket til Stede paa 
Jorden for at tage den og dens Rigdomme i Besid- 
delse. 

Her er ikke Tale om »survival of the fittest«; 
hverken Vandet eller Naturens Kræfter eller Jordens 
Rigdomme har kunnet deltage i Kampen for Tilværel- 
sen. Men de er dog ikke mindre hensigtsmæssige, end 
hvad vi møder i de levende Væseners Verden. 

Ingen vil vel heller nægte, at det skønne tjener et 
bestemt Formaal: at gøre Livet mere rigt og festligt. 
Verden er jo fuld af Skønhed — Havets og Søernes 
vekslende Farvespil, Højdedragenes Linier, som de 
kan tegne sig mod Lufttonerne bag ved, Skovenes 
Pragt, Nathimlens stjernesaaede Blaa, Blomsternes 
Ynde, Tonernes Herlighed og frem for alt Menneske- 
legemets og det menneskelige Aasyns Skønhed. 

Jeg kunde fortsætte med at udbrede mig over 
den strenge Orden, der hersker ikke blot mellem Ver- 
densrummets talløse Kloder, men ogsaa i det aller- 
mindste paa vor Jord, hvad Kemiens og Biologiens 
Dyrkere bedst kan fortælle om. Men det kan Klubben 
jo selv besørge under Diskussionen, hvis der bliver 
Tid og Interessen derfor er stor nok. Jeg vil blot hen- 
stille, at det gælder om at komme til at tage ligesom 

et samlet Blik over al den Hensigtsmæssighed og de 
utallige Ting og Forhold, som tjener bestemte Formaal 
i Naturen. Saa har man i den Henseende det Stand- 
punkt, hvorud fra man kan bedømme, om Tilværelsen 
taler om en Gud, eller den ikke gør det. 

Jeg har forsøgt at tage dette Overblik paa ny og 
paa ny og stedse søgt at samle saa meget af det 
væsentligste under det som muligt, — indtil Værdien 
af hvad det omfattede stod mig rigtig klar. Jeg øn- 
skede og haabede, at al denne Hensigtsmæssighed og 
Orden maatte kunne udgøre et Bevis. Og naar jeg 
alligevel maatte erkende, at Beviset glippede, følte jeg 
det saa smerteligt, som jeg ikke vil ønske, nogen anden 
skal føle det. Der er intet mere forfærdeligt end at 
føle Grunden i Tilværelsen glide bort under en og 
intet andet end det tomme, kolde, hjerteløse Øde blive 
tilbage over og under og rundt om. Thi Teleologien i 
Tilværelsen yder ikke noget virkeligt Bevis. Blot man 
nemlig forudsætter tilstrækkelig lang Tid, tilstrække- 
lig mange Millioner af Aar, kan man meget godt 
tænke sig det hele som Resultater af Tilfældet. Hvis 
man for tilstrækkelig mange Milioner Aar siden var 
begyndt med at vælte Indholdet af en Sætterkasse ned 
paa Gulvet den ene Gang efter den anden, saa hurtig 
man kunde, saa var det jo ikke utænkeligt, at Bogsta- 
verne en af de talløse Gange kunde være faldet saa- 
ledes, at et Antal af dem kom til at danne f. Eks. 
Salmen Ein feste Burg ist unser Gott. Muligheden 
deraf kan i hvert Fald ikke benægtes. Og lige saa 
lidt kan man benægte Muligheden af, at Tilværelsens 

Orden og Heusigtsmæssighed kan skyldes en Række 
lykkelige Træf. 

Først efter megen Søgen og megen Tænken gik 
de gode Grundes virkelige Værdi helt op for mig. Vi 
Mennesker lever jo nemlig slet ikke vort Liv paa Be- 
viser, men paa mere eller mindre gode Grunde. Og 
anderledes kan det heller ikke blive i Spørgsmaalet 
om Gud. Prøv engang Teleologien under det Syns- 
punkt. 

Som den nævnte Salme først og fremmest leder 
Tanken hen paa en stor Salmedigter, af hvis Personlig- 
hed den er præget, saaledes leder ogsaa en Betragt- 
ning af Tilværelsen under det Synspunkt, jeg i dette 
Brev har anlagt, ganske naturlig Tanken hen paa en 
stor Tænker, hvis Plan gaar igennem alt. Naar man 
selv gaar Tilværelsens Orden og Hensigtsmæssighed 
igennem, føler man, som om man fulgte i Sporet efter 
en stor Skaber, der forud har lagt Planen for det 
hele. Og man forstaar Keplers Udbrud: »O Gud, jeg 
tænker dine Tanker efter dig!« 

Men her maa et Menneske vælge. Vi ser, som 
Pascal siger, for lidt til at bevise og for meget til at 
benægte. Den samme Tanke har Darwin udtrykt flere 
Gange, som De kan læse i hans »Liv og Breve«. Der- 
ud over kommer Mennesketanken ikke. Men den, der 
staar med en Sjæl, som tørster efter Gud, og som 
føler, at Troen paa en levende Gud og Fader i Himme- 
len er den største af alle Livsværdier, han har sande- 
lig gode og reelle Grunde for sig, naar han vælger 
denne Tro og bygger sit Liv og sit Fremtidshaab paa 

den. At der saa ikke bliver mange Mysterier tilbage, 
fremfor alt det ondes og Lidelsens Mysterium, som 
Darwin særlig peger paa, det skal jeg være den sidste 
til at benægte. Men det skal jeg sige Dem mine Tan- 
ker om en anden Gang. 


XII 
MENNESKELIVETS BEGYNDELSE. 

De skrev i sin Tid, da jeg havde sendt Dem Bre- 
vet om Gen. I. Cap., at jeg var standset for tidlig. 
Det var jeg altsaa; dog ikke fordi jeg ikke magter 
Spørgsmaalet, for det gør jeg altsaa ikke, men fordi 
det laa uden for min Tanke i den Forbindelse. Bibe- 
lens Fortællinger om Menneskelivets Begyndelse paa 
Jorden stiller os over for en af Naturlivets og det 
religiøse Livs dunkleste Gaader, 

Naar man anerkender Udviklingslæren — og 
den maa man jo anerkende — ikke fordi den er bevist 
— thi hvad er bevist i denne Verden? men fordi den 
løser langt, langt flere Knuder end nogen anden Hy- 
potese — naar man altsaa anerkender den, kan man 
ikke pludselig stoppe op ved Mennesket og nægte at 
gaa videre. Sligt er Fejghed eller intellektuel Uær- 
lighed. Naturligvis er heller ikke Menneskets Afstam- 
ning »bevist«; thi der er ikke fundet saa meget som et 
eneste af de Mellemled, der skal knytte Mennesket til 
Aberne; men i en anden Forstand er den virkelig be- 
vist: det menneskelige Fosters Udviklingsstadier, 
vore rudimentære Organer, vor endnu ufuldkomne 

Tilpasning for den oprejste Gang og meget andet er 
dog gode og reelle Grunde, som ikke saadan lader 
sig feje til Side ved at tale om, at der ikke i Jordlagene 
er fundet Halvmennesker. 

Bibelens Fortælling om Menneskets Skabelse 
siger, at det er skabt i Guds og de himmelske Væse- 
ners Billede: »Da sagde Gud (til de himmelske Væse- 
ner?): Lader os gøre Mennesket i vort Billede, i Lig- 


hed med os!« (Gen. 1, 26). Hvorledes kan det forenes |, ; 


med Udviklingslæren ? 

Mine Tanker derom: 

Selv de mest ortodokse Kristne, som har tænkt 
rigtig over Spørgsmaalet, og som kan tænke, vil vel 
ikke forestille sig, at Gud skabte Menneskeskikkelsen, 
som Drengene laver en Snemand. Men naar de ikke 
vil det, saa kan de jo lige saa godt tænke sig en vidt- 
løftig Skabelsesproces som en mere enkel. Og saa 
bliver der dog ingen egentlig Vanskelighed med den 
fysiske Side af Sagen, Saa langt er det hele lige til. 

Men Dyrene ér jo ikke skabt i Guds og de him- 
melske Væseners Billede, Aberne altsaa heller ikke. 
Dette Mere, som Mennesket har forud for Dyrene, 
hvorledes er det da kommet til? At tænke sig det sat 
ind paa et vist Stadium i Udviklingsgangen, ved en 
direkte Indgriben fra Gud altsaa, lader sig ikke gøre; 
saa »grov« kan man ikke tænke sig Skaberens Frem- 
gangsmaade. Og hvori bestaar forresten »Gudsbille- 
det« i Mennesket? Svaret kan kun blive: i Menneskets 
høje Aandsevner og alt hvad deraf følger — oprejst 
Gang, Sprog, de Evner, som betinger Opfindelse og 

tekniske Fremskridt, og fremfor alt /dealitet og Reli- 
giøsitet. Disse Evner stiller jo Mennesket uendelig 
højt over Dyrene. Men samtidig maa det jo rigtignok 
indrømmes, at de samme Evner findes hos Dyrene i 
Embryo. 

Jeg kan derfor ikke godt tænke mig Menneskets 
Skabelse i Guds og de himmelske Væseners Lignelse 
anderledes end som en aandelig Udvikling, fortsat 
langt ud over det Trin, hvortil Dyrene fik Lov at naa. 
Det er forresten en Slags ubevidst Anerkendelse af - 
dette, naar selv ortodokse Kristne taler om, at Menne- 
sker kan synke ned til Dyrenes Standpunkt, ja endog 
»langt under Dyrene«. Altsaa en Slags aandelig 
Atavisme! 

Syndefaldet og det onde: 

Bibelen anbringer det ondes Oprindelse uden for 
Menneskeverdenen. Den fortæller om faldne himmel- 
ske Væsener, hvis Fyrste kaldes Djævelen. Det ondes 
Tilværelse i denne Verden er jo et Faktum, som der 
ikke kan disputeres om. Og forudsat at der er en 
Gud og en aandelig Verden, saa er der jo heller intet 
mærkeligt i, at en Del af den Verden er i det ondes 
Vold. ; 
Men saa staar der, at de første Mennesker begik 
Frafald fra Gud og derved bragte det onde ind i 
Verden. Forudsætningen er, at de var ude for en 
Prøve, hvis lykkelige Udfald skulde afgøre Idealitetens 
bevidste Gyldighed i deres Liv. Vi kan ikke tænke os 
disse første Mennesker som højt udviklede og fuldkomne 
Væsener. Vi nødes til at forestille os dem som »begyn- 

dende Mennesker« i en Slags foreløbig Uskyldigheds- 
tilstand — rene Naturbørn eller endnu mindre, En 
saadan Forestilling kan der ikke indvendes noget 
imod, og med Bibelens Fremstilling stemmer den lige 
saa godt eller bedre end den traditionelle, at de første 
Mennesker repræsenterede den højt udviklede Menne- 
sketype. Det er jo heller ikke nødvendigt at tænke sig 
»Prøven« sammentrængt i et enkelt Moment eller over- 
hovedet under nogen bestemt Form. 

Bibelens Fortællinger: 

Der er imidlertid meget i Bibelens Fortællinger, 
som ikke kan faa Plads inden for disse Overvejelsers 
Ramme: Kvindens Skabelse af Mandens »Ribben«, 
den talende Slange, Kundskabens Træ paa godt og 
ondt, Guds Talen med Adam, kort sagt hele den Fol- 
kesagnets Dragt, hvori Fortællingen fremtræder. Men 
det er dog noget underordnet. Vore Dages Historie- 
forskning har atter og atter godtgjort, at der under 
Folkesagnene findes et virkeligt historisk Grundlag 
(mange græske og nordiske Sagn f. Eks.). Og at der 
bag disse Menneskehedens ældste Sagn ogsaa staar 
en Virkelighed, er — for at bruge et moderat Udtryk 
— en meget rimelig Antagelse, 

Tre Ting gør, at jeg tror det: 

1) En teleologisk Betragtning af Tilværelsen (og 
dens Berettigelse skal ingen kunne afdisputere mig) 
fører lige ud i den Betragtning, at Menneskeaanden 
er beslægtet med Tilværelsens Gud — »skabt i hans 
Billede«, Thi Teleologien bestaar jo netop i, at Menne- 

Johannes Bakkeby: Gennem Tviv! —, 6 

skeaanden i alt hvad der er til finder Spor af en be- 
slægtet Aand. 

2) Hvor mange Vanskeligheder end Antagelsen 
af et Syndfald og af onde Magter uden for Menneske- 
heden som dets Aarsag bereder Tanken, saa giver den 
Antagelse dog en bedre og dybere Forklaring paa det 
onde i Verden, end nogen anden Hypotese gør. 

Den positive Dyrkelse af det onde, som mange 
hedenske Religioner ikke mindre end moderne 
»Djævle«-Kultur og personlig Nydelse ved Følelsen 
af at være i det ondes Magt er Udtryk for; den Væm- 
melse ved at være Menneske, som mange Mennesker 
i deres bedste Øjeblikke har følt (Søren Kierkegaard 
f. Eks.); det onde som Unatur, f. Eks. Beruselses- 
Lasten i dens mange Former og de mange Slags køns- 
lig Perversitet; onde Tankers nedbrydende Tendens 
— alt dette kan der ganske vist gives en saare plau- 
sibel »naturlig« Forklaring paa, og den Forklarings 
Rigtighed være det langt fra mig at bestride; men 
jeg synes blot, at den igen trænger til én endnu dybere 
Forklaring. Og den Forklaring yder Antagelsen af 
det onde som et selvstændigt og positivt Element i 
Tilværelsen fuldt ud. Men med en saadan Antagelse 
kommer vi ganske vist ind paa Troens og det religi- 
øses »uvidenskabelige« Omraade. 

3) Med den væsentlige Sandhed af Bibelens For- 
tællinger om Menneskets Begyndelse paa Jorden staar 
og falder Kristendommen. Dette har kun Vægt, saa 
vidt som Kristendommen er sit eget Bevis. Og her 
er vi atter inde paa det Omraade, som jeg lige karak- 

teriserede som uvidenskabeligt. Thi hvad Kristendom- 
men gennem dens Stifters Person og gennem det en- 
kelte Menneskes Erfaring bevidner sig selv at være, 
det kan jo kun være Genstand for Tros-Vished. Hvil- 
ket dog ikke udelukker, at et Menneske for en saadan 
Vished kan have sine meget gode Grunde. 

Blot en kort Betragtning mere. 

Der har været ført Diskussioner om, hvorvidt 
denne Verden er den bedste tænkelige. Det synes jeg 
absolut ikke, den er. Noget andet er, at den maaske 
er den bedst mulige Verden for den Menneskeslægt, 
som bebor den. Der kan i hvert Fald næppe være 
Tvivl om, at hvis f. Eks. Døden ikke var, og hvis Kam- 
pen for Tilværelsen ikke var, saa vilde den vigtigste 
Dæmper paa menneskelig Ondskab og Daarskab 
mangle, Og det er døg en nærliggende Tanke, at en 
alvidende Verdensskaber og -Styrer har taget Menne- 
skets Fald i Betragtning under hele den Verdensud- 
vikling, som gik forud for dets Fremtræden paa Jor- 
den. Bibelen siger ganske vist, at Jorden først blev 
»forbandet« efter Menneskets Fald (Gen. III. Cap., 17. 
og 18. V.). Men den skildrer den dog ikke som noget 
Paradis forud ; tværtimod lader den netop et saadant 
specielt Refugium for Mennesket i dets Uskyldigheds- 
tilstand være »plantet«, Selv Døden tænkes vel ikke 
som noget nyt paa Jorden. »Livets Træ« peger dog 
i Retning af, at Udødeligheden for Menneskets Ved- 
kommende skulde erhverves. 

Længer kan jeg ikke komme. Hvad der bliver 
tilbage af Gaader maa jeg lade ligge. Men jeg synes 

dog, at de Gaader, som den bibelske Betragtning af 
Menneskelivets Begyndelse maa lade staa, er smaa, 
sammenlignet med den uhyre Gaade, som opstaar, 
hvis man vil betragte alt som Natur og altsaa Menne- 
skets ideale og religiøse Higen og dets Udødeligheds- 
trang som en eneste stor Vildfarelse, 


XIIL 
FORSONINGSLÆREN. 

En Modstander af Kristendommen har engang 
gjort gældende, at hvis der var en Gud, og specielt 
da en god Gud, saa »maatte hans Hjerte for længe 
siden være bristet over Menneskenes Elendighed.« 

Hertil er der blevet svaret fra kristen Side, at det 
er netop ogsaa, hvad der er sket: Guds Hjerte er 
bristet over vor Nød og Elendighed. Og Beviset der- 
for er, at han sendte sin Søn, den elskede og elskelige 
herned midt iblandt os for at lære os Sandheden og 
hjælpe os og til sidst dø for os. 

Jeg synes, det er smukt sagt, og jeg sidder og 
tænker: Mon der er ret mange Ting, hvorom der er 
sagt saa meget smukt som i den kristne Poesi om 
Jesus og hans Død for os? 

Naa ja, der er ganske vist ogsaa sagt meget 
stygt derom, Der er sagt, at en saadan Tragedie vilde 
være Gud ganske uværdig. I hvert Fald saaledes 
som vi maa tænke os Gud, naar vi skal anerkende 
ham som den fuldkommen gode og retfærdige. De 
husker maaske Kristofer Jansons Behandling af 
Spørgsmaalet, I en af de Smaafortællinger, der ud- 

gør »Præriens Saga«, har han en norsk-amerikansk 
Præst, som naturligvis er et bornert Fæ, og en Fri- 
tænker, som naturligvis er et stort Lys. Præsten tror 
paa Forsoningslæren. Men Fritænkeren beder ham 
forestille sig, at der er en Forbryder, som har fortjent 
at blive hængt; Dommeren funderer imidlertid paa 
at lade ham løbe og siger, at de kan jo klynge Præsten 
op i Stedet for. Det vilde være et Sidestykke til For- 
soningslæren, mener Kr. Jansons Fritænker. 

Kr. Janson har haft Held til at være vittig. Og 
da jeg som ganske ung læste »Præriens Saga«, følte 
jeg mig imponeret deraf. Det gør jeg ikke længer. 
Det tænkte Tilfælde er virkelig en Slags Sidestykke til 
Forsoningslæren — forudsat at Præsten af Kærlighed 
til den ulykkelige var villig til at træde i Synderens 
Sted. 

Men lad os prøve alvorligt at gennemgaa Spørgs- 
maalet. 

Vi tager altsaa vort Udgangspunkt i Tanken om 
Gud som den bl. a. fuldkommen retfærdige, og jeg 
kan vel tilføje: som den, der stiller et absolut Retfær- 
dighedskrav til os. Synes De, det Udgangspunkt er 
saa helt forkert? At det er Bibelens Udgangspunkt, 
bør ikke gøre det misliebigt. En Kommission af de 
bedste Etikere vilde vist saa nogenlunde kunne enes 
om det, — forudsat at de skulde danne sig et ideelt 
Gudsbegreb. Den samme Kommission vilde vist ogsaa 
let kunne enes om, at saaledes som vi Mennesker, de 
værste med de bedste, er, maa der opstaa en uløselig 
Konflikt mellem den Gud og os. En saadan Konflikt 

er jo ogsaa forudsat i Bibelen. Og mangfoldige Men- 
nesker til alle Tider og paa de forskelligste Steder har 
erklæret i Handling eller med Ord, at de kender en 
saadan Konflikt af personlig Erfaring. Saa Forso- 
ningsdogmets Forudsætninger er dog slet ikke saa 
ilde grundede. 

Men nu fører Bibelen os hen til Grænsen af den 
usynlige Verden og fortæller os i højtidelige og dog 
ganske jævne Ord, at Gud har gjort et storstilet For- 
søg paa at løse denne Konflikt. 

Her ved denne Grænse svimler det for mange 
Mennesker. De foretrækker at humme sig tilbage 
paa den jævne, faste Jord og erklære Paulus” og 
Evangelisternes Vidnesbyrd for dristige Fantasier. 
Og det er der for saa vidt ikke noget at sige til. Men 
vil De nu ikke et Øjeblik i Tanken træde hen til den 
Grænse og forestille Dem dette vældige guddommelige 
Redningsforsøg, saaledes som det er skildret i Bibelen. 
Jeg behøver jo ikke at beskrive det for Dem. 

De ved, at Teologerne har sagt, at Gud maatte 
handle saaledes; det skulde være en Slags logisk 
Nødvendighed. Og De ved jo altsaa ogsaa, at andre 
har sagt, at en eventuel Gud kunde ikke handle saa- 
ledes (nogle af dem vilde vist endog beære ham med 
deres dybeste Foragt, om han alligevel gjorde det). 

Jeg synes, begge Ræsonnementer er lige barn- 
lige. Vi kan ræsonnere om Forudsætningerne, saa 
vidt som de ligger nogenlunde paa denne Side af 
Grænsen; hvad der muligt maatte ligge paa den an- 
den Side af Grænsen, tror jeg ikke, vor Tanke kan 

gøre noget ved. Over for den usynlige Verdens Reali- 
teter — de jeg føler mig overbevist om er til — er 
vore Tanker kun som Følehorn, der kan strækkes et 
lille Stykke frem i Retning af det sande og højst 
famle lidt ved det, Tilegnes eller rettere modtages 
kan det kun i Tro. Og om intet gælder dette i saa høj 
Grad som om det, der kaldes Forsoningen. 

Men De synes vel nok, at jeg allerede er blevet 
langt mere dogmatisk, end De kan taale. Og derfor 
er det bedst, jeg kommer tilbage til denne Verden. 
Det er jo faktisk, at der her i denne Verden eksisterer 
en Slags »Forsoning«; jeg mener: at en ofte maa bære 
eller bøde for en andens eller andres Svaghed. 

Mest primitivt har vi dette i Forældreforholdet, 
baade blandt Mennesker og Dyr. Forældrene, eller 
ofte kun Moderen, træder ene i Skranken for Afikom- 
met, ikke blot i Retning af at skaffe Føde, men ogsaa 
over for Farer. Der er rørende Eksempler paa Fugle- 
mødres Opofrelse i den Henseende; men mange flere 
kan hentes fra Menneskelivet. Ødelægger Børn noget 
for andre, anses det for selvfølgeligt, at Forældrene 
bøder derfor. 

I Familielivet som et Hele kommer vi et Trin 
højere op. »Hvad et Menneske saar, skal han ogsaa 
høste«, er ikke blot en bibelsk Grundregel, den er eg- 
saa almenmenneskelig. Men ofte virker Regelen paa 
den Maade, at en »saar« og en anden — soner, Hvor 
ofte har ikke den ene Ægtefælle maattet bære den 
andens Synder, Manden sommetider, Hustruen langt, 
langt oftere. Mangen Gang maa hun bære de voksne 

Børns Synder med. En saadan tapper lille Kvinde 
er undertiden i en Familie den eneste retfærdige, rela- 
tivt talt. Med Synd følger Sygdom og Nød. Men 
alt bærer hun paa sine svage Skuldre. Undertiden 
kan hun føre nogle af sine tilbage til den gode Vej, 
oftere hindre dem i at gaa helt til Grunde, En saa- 
dan Kvinde er i Sandhed en »Forsoner« i det smaa. 
Min Beundring for hende er ubegrænset. 

Vil De endnu følge mig paa et lille Strejftog ind 
paa det religiøse Omraade? Dér har jeg set en enkelt 
— »den eneste retfærdige« — i en Familie blive kastet 
paa Sygelejet og ved sine Lidelser vække Alvor hos 
de andre, saaledes at de derigennem blev ført til at 
søge Gud, Jeg har set et lille Barn blive taget fra 
Forældrene og de to mødes ved den lilles Baare for 
i Forening at søge den Gud, som de hidtil havde 
ignoreret. Kristne Mennesker vil deri se et »Forso- 
ningsværk« i det smaa ogsaa — cen givet hen for de 
andre, Jeg har set en kristen Præst bære sin Menig- 
heds og sine Tilhøreres Sorger og Synder paa sin 
Sjæl, indtil han var ved at segne under Byrden. 

Men jeg skal ikke gaa videre med disse Ting; 
de har jo ikke samme Vægt for alle. Maa jeg blot 
som et verdsligt Sidestykke til det sidste Eksempel 
anføre Bjørnsons Ord: 


Et enkelt Hjem bar saa tit et Land, 
naar ud det sendte dets Frelsermand. 


Det er et Ord, der har Gyldighed i mange for- 
skellige Retninger. 

Naa, men Hovedsummen af dette og meget andet 
af lignende Art er, at Livet beherskes af et Solidari- 
tetsprincip, og at Mennesker i Kraft af det ofte maa 
bære og bøde for hverandre, Vil De indvende, at 
denne Bæren og Bøden er mest iøjnefaldende under 
forholdsvis primitive Tilstande, saa er det indrømmet 
— med den Tilføjelse, at under saadanne Tilstande er 
der mest af uforfalsket Natur. Forøvrigt gaar ogsaa 
det moderne Livs værdifuldeste Bestræbelser i Retning 
af den mest omfattende Solidaritet. 

Og se nu: Forsoningsdogmet er jo netop grundet 
paa Solidaritetsprincippet — Jesus Kristus solidarisk 
med os Mennesker. Og det falder ganske i Traad med 
den Bæren og Bøden for andre, som er en af de ædle- 
ste Værdier, Livet rummer. Derfor kan Troen paa 
det være en mægtig Livsværdi, hvad den faktisk ogsaa 
er for mange Mennesker. Jeg taler her om noget, jeg 
kender. 

Der er nemlig eet, som Kritikerne overser: at 
Forsoningsdogmet i det ny Testamente kun er et Led 
af Dogmet om Guds Kærlighed. Dette maa jeg doku- 
mentere lidt. Blot tre Skriftsteder: 

Saaledes e/skede Gud Verden, at han gav sin 
Søn den enbaarne, for at hver den, som tror paa 
ham, ikke skal fortabes, men have et evigt Liv. 

(Joh. 3, 16). 

I elskede! lader os elske hverandre, thi Kærlig- 
heden er af Gud, og hver den, som elsker, er født 
af Gud og kender Gud. Den, som ikke elsker, ken- 
der ikke Gud, thi Gud er Kærlighed. Deri blev 

Guds Kærlighed aabenbaret iblandt os, at Gud 

har sendt sin Søn, den enbaarne, til Verden, for at 

vi skulle leve ved ham. Deri bestaar Kærligheden: 

ikke at vi have elsket Gud, men at han har elsket os 

og udsendt sin Søn til en Forsoning for vore Synder. 
(1. Joh. 4, 7—10). 

Gud beviser sin Kærlighed over for os, ved 

at Kristus døde for os, da vi endnu vare Syndere. 
(Rom. 5, 8). 

Nu ved jeg nok, at alt dette ikke »beviser« noget; 
men jeg synes paa den anden Side, at de, som tror 
paa dette Dogme, har deres gode Grunde for at gøre 
det: 1) dets Falden i Traad med Livets almindelige 
Vilkaar, og 2) dets Sammenhæng med den største 
religiøse Værdi, Troen paa Guds Hellighed og Kær- 
lighed. 

Derfor er det ogsaa let at forstaa, at Kristen- 
dommen staar og falder med Forsoningsdogmet. Hvor 
gennemvævet det Ny Testamente er med dette Dogme, 
vil jeg ikke gaa ind paa at paavise. De kan selv se 
efter. Jeg vil blot gøre opmærksom paa, hvorledes 
Kristendommen arter sig nu. De kender maaske 
Luthers Kriterium paa ægte Kristendomsforkyndelse: 
Ob sie Christum treiben! Alle fremragende moderne 
Prædikanter har dette Vandmærke: Spurgeon, F. B. 
Meyer, Torrey; store Hedningemissionærer, hvis Tal 
forbyder at opregne Eksempler. Jeg skal blot nævne 
Fr. Xavier som en Type paa en ægte Missionær af 
romersk-katolsk Tilsnit. Han ligner i dette Stykke 
ganske Protestanterne. To saa forskellige Mænd her- 

hjemme som Grundtvig og Vilh. Beck mødes begge 
i en stærk Fremhævelse af Forsoningsdogmet. 

At ikke Fornægtere af dette Dogme kan være 
store Prædikanter, eller jeg vil hellere sige store 
Talere, og betydelige Mennesker, er langt fra min 
Tanke. Men Kendsgerningerne viser, at de intet ud- 
retter i positiv kristelig Henseende. Alle moderne 
kristelige Vækkelser har dette Dogme til Midtpunkt. 
Det synes at møde et dybt og uudsletteligt Behov i 
Menneskets religiøse Natur. Det er vel derfor, at 
Kristendommen viser sig at staa og falde med det. 

Ja, nu har jeg forsøgt at fremstille mit Syn paa 
denne forunderlige, men ogsaa uudgrundelige Kends- 
gerning, Jesu Kristi Forsoning for vore Synder. Jo, 
for mig og mange, mange andre er det en uomtviste- 
lig Kendsgerning. At fatte og udtrykke dens egentlige 
Indhold uden mere eller mindre symbolsk er vist ikke 
muligt. Man tør vel vove den Tanke, at selv Paulus 
ikke har fundet det adækvate Udtryk for den. Hvad 
rigtignok, efter min Tro, skal forstaas saaledes, at vi 
da langt mindre kan finde det. Det er heller ikke 
noget af den Slags, jeg har forsøgt i dette Brev. 

I Grundtvigs Bearbejdelse af den hellige Bern- 
hards Salme staar der: 


Du det ser, jeg har i Sinde 
Rosenkrans om Kors at vinde. 
Giv dertil mig Mod og Held! 


Jeg har, medens jeg har siddet og skrevet dette 
til Dem, følt i min Sjæl en Trang til at slynge en 

Krans af Lovprisningens og Tilbedelsens Roser om 
Kristi Kors. Jeg har ofte følt den Trang. Og Modet 
dertil synes jeg aldrig, jeg har manglet. Men maaske 
»Heldets« Evne, Det er dog min Bøn til Gud, at jeg 
i dette Brev maa have haft noget af den — for Deres 
Skyld. 


XIV. 
KRISTENDOMMEN OG FREMSKRIDTET. 

Tak for det tilsendte Avisudklip.”) Jeg havde 
forresten allerede læst det. Dette Spørgsmaal om 
Kristendommens Forhold til Fremskridtet eller som 
Forfatteren vel hellere vilde sige: til Bagstrævet, har 
ofte beskæftiget mig, og jeg vil gerne skrive lidt om 
det. 

Forfatteren af Artiklen tager Munden ualminde- 
lig fuld. Men der er jo alligevel adskillig Sandhed i 
hans Anklage. Skal man bedømme Spørgsmaalet vir- 
kelig retfærdigt, maa man — synes jeg — skelne 
mellem »Kristendommen« og Kristendommen. For 
der er en stor Forskel paa Kristendommen, som den 
praktiseres af de mange, der kalder sig med det 
kristne Navn, og paa Kristendommen, som den er 
efter sit egentlige Væsen. Lad os begynde med at se 
lidt paa denne sidste, 

Af alle Omraader for Bagstræv og Fremskridt 





”) Udklippet stammede fra et Hovedstadsblad. Der forekom i det 
følgende Passus: ,,Kristendommen er Bagstrævets sikre Forbundsfælle. 
Ethvert nyt og modigt Kulturfremstød finder i den en altid aarvaagen 
Fjende, 

er vel nok det sociale det vigtigste. Hvorledes var nu 
£ Eks. Mesterens eget Standpunkt der? 

Han sagde ved en Lejlighed til sine Disciple: 
»I vide, at de, der gælde for Folkenes Fyrster, herske 
over dem, og de store iblandt dem bruge Myndighed 
over dem. Men saaledes er det ikke iblandt eder; men 
den, som vil blive stor iblandt eder, skal være eders 
Tjener; og den, som vil være den første af eder, skal 
være alles Tjener.« (Mark. 10, 42—44). Det er jo 
at stille den sædvanlige sociale Rangforordning paa 
Hovedet. I god Overensstemmelse hermed var han 
Ven med de undertrykte og forkuede: Toldere, Syn- 
dere og Samaritanere, medens hans revsende Ord ofte 
traf Samfundets Magthavere. I en af sine skønne 
Smaafortællinger hædrer han en Tolder, i en anden 
en Samaritan. Han har ogsaa en Fortælling om en 
rig Mand, der med koldt Blod kunde lade en fattig 
Lazarus ligge for sin Dør, og De ved, hvor han lader 
de to komme hen efter Døden. 

Saaledes stillede han sig til Spørgsmaalet: »stor« 
og »lille«, rig og fattig. 

I Bjergprædikenen siger han: »/ have hørt, at 
der er sagt: Øje for Øje og Tand for Tand. Men jeg 
siger eder, at I maa ikke sætte eder imod det onde; 
men dersom nogen giver dig et Slag paa din højre 
Kind, da vend ham ogsaa den anden til!/« Og: »I 
have hørt, at der er sagt: Du skal elske din Næste 
og hade din Fjende. Men jeg siger eder: Elsker eders 
Fjender.« Det er Fredsmoral contra Krigsmoral. Jeg 
tvivler ikke om, at det første af disse Ord er et Para- 

doks, og ment som Paradoks; men det rammer kun 
saa meget dybere ved at tages efter dets Aand mere 
end efter dets Bogstav. Der er næppe nogen Fredsven, 
som er naaet op paa Højde med disse Ord endnu. 

Om det tredie store Spørgsmaal inden for det 
sociale Problem, Kvindespørgsmaalet, har vi intet 
Ord af Mesteren selv. Men vi ved, hvorledes han i 
hele sin Færd viste, at han satte Kvinder lige saa 
højt som Mænd. Blot to Eksempler: hvilken Mand 
skænkede han vel en Samtale, som den, der faldt i den 
samaritanske Kvindes Lod, og viste han ikke Synder- 
inden samme rørende Omhu som sin egen faldne 
Discipel Peter, 

Men har vi ikke noget Ord af Jesus, saa har vi 
det af hans store Apostel Paulus. Han skriver i sit 
Brev til Galaterne (3, 28. 29.): »Her er ikke Jøde 
eller Græker; her er ikke Træl eller fri; her er ikke 
Mand og Kvinde. Thi alle ere I een i Kristus Jesus.« 
Tidens største sociale Modsætninger — en religiøs- 
national: Jøder og Grækere, en borgerlig: Træl og 
fri, en naturlig: Mand og Kvinde — er stillet op 
mod hinanden og erklærede ugyldige »her«, d. v. s. i 
det personlige Forhold til den himmelfarne Herre. 
Det er et Ord af forbløffende Rækkevidde, Thi vel 
taler det i første Instans kun om religiøs Ligestillethed. 
Men efterlevet vilde det føre til Nedbrydelse af alle 
sociale Skranker ogsaa, saa hurtigt som personlig Ud- 
vikling og ydre Forhold tillod det. 

Det blev kun i ufuldkommen Grad efterlevet. Thi 
vel flokkedes Kvinder og Trælle talrigere end andre 

til de unge kristne Menigheder, og vel bidrog Kristen- 
dommen stærkt til Slaveriets Ophævelse. Men Kvin- 
dens Underkuelse ophørte ikke, og Spørgsmaalet Ar- 
bejdsherre og Arbejdstræl er ikke løst endnu, saa lidt 
som Nationerne er naaet frem til Broderskab, trods 
Kristendommens snart totusindaarige Indflydelse. 
Men det var jo det, at Kristendommens Salt hurtigt 
mistede sin Kraft i dets første Møde med denne 
haarde og prosaiske Verden, Og derfor siger jeg: 
man maa skelne mellem Kristendom og » Kristendom«. 
Naar vi følger Kristendommens Strøm tilbage til Kil- 
den, hvor den udsprang i sin Renhed, da er det saa 
langt fra, at der kan være Tale om Bagstræv i social 
Henseende, at den tværtimod staar som Udtryk for 
det højeste sociale Ideal. 

Ser vi paa Kulturen mere i Almindelighed, kan 
Kristendommen synes mindre i Pagt med Fremskridtet 
— af forskellige Grunde, De første kristne Ledere 
ventede Herrens snare Genkomst; derfor lagde de kun 
ringe Vægt paa det at indrette sig her i Verden. De 
indskærpede stærkt, at de Kristnes »Borgerskab er i 
Himmelen«; derfor blev der ganske naturligt mindre 
Plads for Talen om det jordiske. Jesus var just heller 
ikke nogen Ven af mange af de saakaldte Kultur- 
goder. Han priser uforbeholdent »the simple life« 
som det for alle Mennesker sundeste og lykkeligste. 

Men synes De nu forresten, at de mange For- 
nødenheder og det evindelige Pengejag, de fostrer, 
er nogen Velsignelse? Og er det himmelvendte Sind 
ikke saa logisk forsvarligt som nogenting i denne 

Verden? Livet er dog, som Bibelen siger, kun »en 
Damp«, der viser sig en kort Stund og derefter for- 
svinder, medens Ævigheden —, nej her behøves ingen 
Argumenteren, Troen paa et Liv efter dette iorudsat. 

Hvad nu specielt Kristendommens. Stilling til 
æstetisk og materiel Kultur angaar, da maa man ikke 
glemme, at den gjorde sine første store Erobringer i 
et overmodent og overkultiveret gammelt Samfund. 
Det er derfor ikke mærkeligt, at de ældste kristne For- 
fattere snarere lægger nogen Uvillie for Dagen mod 
denne Kultur end opmuntrer de unge Menigheder til 
at optræde som dens Apostle. Men man maa dog 
heller ikke glemme, at Kristendommen er Jødedom- 
mens Arvetager. Og et af dens første Bud til Menne- 
skene var: Gører Eder Jorden underdanig! Dette 
Bud indbefatter dog al ydre Kultur. Og det er saa 
langt fra, at Kristendommen desavouerer det, at Jesus 
endog selv siger: Ikke et af Lovens Bud skal afskaf- 
fes, »indtil det sker altsammen« ; det vil vel sige: ind- 
til alt har fundet sin Fuldendelse i noget endnu 
højere, Forresten er det jo ogsaa en Kendsgerning, 
at Kristendommen, overalt hvor den er kommen til 
ikke-overkultiverede Folk, er blevet en Kulturbærer 
iblandt dem, ogsaa i materiel Henseende, 

Jeg synes, jeg hører Dem sidde og mumle noget 
lignende som: Nej, den Kristendom kan jo ikke kaldes 
kulturfjendsk, naar man da holder sig til Kulturens 
uomtvistelig gode Udslag. Men forresten er jo hele 
den Udvikling Teori. 

Nej, ikke »hele«, men noget af den. Maa jeg her 


99 


indskyde en Bemærkning: De maa nu heller ikke 
glemme, at der er en Modsætning mellem Kristen- 
dommen og den Verden, som efter Kristendommens 
— og vel alle alvorlige Menneskers — Betragtning 
»ligger i det Onde«. Men for at komme tilbage til 
Sagen: det er ofte nok hændet, at netop et »modigt 
Kulturfremstød« har fundet en Fjende i Kristendom- 
men, uagtet det paa ingen Maade var »ondt«. 

Det synes, som netop det modige har haft Evne 
til at kalde Kristendommens Talsmænd frem til Mod- 
stand. Et Par klassiske Eksempler: Pludderbukserne 
i 15 Hundrederne og Paraplyen et Aarhundrede 
senere. Mod de første drog Danmarks Gejstlighed 
lige fra Sjællands Biskop og ned til de ringeste Lands- 
bypræster — undtagen dem, der selv trak i Bukserne 
— i Leding, og mod Paraplyen tordnede nok Præsterne 
rundt omkring fra Prædikestolene. Det var naturligvis 
det modige, der i begge Tilfælde havde vakt Forargel- 
sen. At det ene var Taabelighed, det andet en nyttig 
Opfindelse, synes ikke at være kommet stærkt i Be- 
tragtning. 

De frisindede politiske Bevægelser har ogsaa, 
netop paa Grund af deres modige Karakter, faaet en 
haard Medfart af mange Repræsentanter for Kristen- 
dommen, Luther anbefalede Fyrster og Adelsmænd 
at slaa de tyske Oprørsbønder ned som »gale Hunde«, 
og Socialismen blev baade herhjemme og i Tyskland 
modtaget som det Ferment, hvoraf ingen ringere end 
Antikrist (!) skulde fremgaa. Ja, ganske ordinær fri- 
sindet Politik er ikke saa sjælden fra Prædikestolen 

7. 

blevet forkætret som stridende mod Bibel og Kristen- 
dom. 

Hvorledes det er gaaet modige Videnskabsmænd, 
ved desværre alle, Galilei blev af »Kristendommen« 
tvungen til at afsværge Jordens Bevægelse. Og Dar- 
win — ja han levede, heldigvis for ham, i en mere 
moderne Tid; han slap med at blive forkætret og 
fordømt. 

Jeg kunde fortsætte med andre modige Ideer og 
Foretagender: Kvindesag, Livsforsikring, Ligbræn- 
ding 0. s. v., der alle har haft deres Modstandere af 
religiøse Grunde. Men det faar være nok nu. 

Nu maa De imidlertid ikke glemme, at den Kri- 
stendom, her har været Tale om, dog ofte har været 
en »Kristendom« i Gaaseøjne: en Religiøsitet, som har 
fjernet sig langt fra den primitive Kristendom, eller 
en vel aflagt og i de bestaaende Samfundsforhold 
dybt indfiltret Statskirkegejstlighed, — eller fromme, 
men uvidende Almuesiolk, for hvem Verden ofte kun 
var deres egen nærmeste Kreds og Egn. 

Det er jo en Kendsgerning, at alt religiøst Liv 
har i sig en Rædsel for Opsætsighed mod Gud. Det 
er dets Styrke, og deri ligger en væsentlig Del af 
dets Værdi. Men her maa vi ogsaa skelne mellem Gud 
og »Gud«. For enfoldige Mennesker er »Gud« ofte 
lig det bestaaende, Tingene, som de er i Øjeblikket. 
Ja, De husker maaske fra Deres Latin, at selv Livius, 
som hverken var Kristen eller uvidende, kunde gyse 
ved Tanken om, hvorledes Folk i hans Dage gjorde 

Land til Hav og Hav til Land! Det syntes ham at 
være nær ved Oprør mod »Gud«. 

Men en saadan Rædsel for det ny og modige i 
og for sig er kun en Afart af den over hele Jorden 
udbredte Almuerædsel for det overvældende og ufor- 
staaede. Og i den Henseende kan lærde og dan- 
nede Mennesker godt være Almuesfolk, medens saa- 
kaldte Almuesfolk kan være ganske anderledes fri- 
gjorte. Jeg forstaar min Bibel saaledes, at den Gud, 
som sagde: Gører Eder Jorden underdanig! han ser 
med Velbehag paa, at Mennesker foretager »ny og 
modige Kulturfremstød«, naar kun »Kulturen« i dem 
er sund og ægte. 

Men nu har vi vist ogsaa naaet Bunden paa den 
Side, Det er paa Tide at tænke paa, at der ogsaa er 
en anden. 

I politisk Henseende kan vi mindes Cromwell og 
hans Independenter, eller fra en mere moderne Tid: 
Gladstone og Lloyd George, to udprægede Kristne, 
den ene af statskirkelig, den anden af frikirkelig 
Type. I det hele taget er jo Liberalismen i England 
i udpræget Grad baaret frem af de bevidst Kristne, 
især Medlemmerne af de store Frikirkesamfund. I 
den nyeste Tid har endog flere af Englands betydelig- 
ste Frikirkepræster erklæret sig for hele eller delvis 
Socialister. Saa dersom vi holder os til England, er 
det langt fra, at Kristendommen er reaktionær i poli- 
tisk Henseende. Det kan være værd at notere med det 
samme, at Englands frikirkelige Kristne ogsaa er ud- 
prægede Fredsvenner, hvilket de bl. a. har bevist ved 

den Protest, de i sin Tid rejste mod Boerkrigen, saa- 
vel som ved deres ivrige Arbejde for at skabe en frede- 
lig Stemning over for Tyskland. 

I almindelig kulturel Henseende var der særlig 
Grund til at nævne, hvad den kristne Missions Pione- 
rer har udrettet blandt de hedenske Folk i vor Tid. 
Haand i Haand med Missionen har de drevet Skole- 
virksomhed og Lægevirksomhed. Lad være, at disse 
Ting er Led i Propagandaen. Men den, der ikke kan 
se, at de er andet og mere, han er virkelig ikke værd 
at diskutere med. I Afrika, i Indien, i Kina, Korea 
og Japan har den kristne Lægemission ført Strømme 
af Velsignelser med sig for de ulykkelige syge. Der 
var i Aaret 1900 paa Missionsmarken omkring 700 
Lægemissionærer, og over 200,000 Patienter var 
under Behandling paa Hospitaler og Sygehuse. Det 
er dog virkelig et kulturelt Arbejde af Rang. Og 
paa sin Vis fortjener det fuldt ud Navnet af et »nyt 
og modigt Kulturfremstød«. 

Hvad Andel Kristendommen har i det Kultur- 
trin, det moderne Europa staar paa, er maaske van- 
skeligt at udrede, Renaissancen har ydet sit store 
Bidrag. Man kan ogsaa sige, at Middelalderens bar- 
bariske Kirke vanrøgtede Oldtidens rige Kulturarv. 
Men Sandheden er jo dog, at Oldtiden døde af Over- 
kultur, og at det var de barbariske Middelalderiolk, 
der gjorde Kirken barbarisk. Hvor lidet evangelisk 
end Kirkens Mission var blandt de germanske Folk, 
saa var det dog den, der lagde Grunden til en højere 
Kultur iblandt dem, ja ikke blot lagde Grunden, men 

førte dem langt frem ad Kulturens Vej. Klostrenes 
uvisnelige Fortjeneste i den Henseende skal ingen af- 
disputere dem. 

Men jeg indrømmer, at alt dette kun er Apologi. 
En hel Del af de Svar, jeg har givet, er kun halve 
Svar. Nutidens mægtige Kulturopsving er kommet 
bag paa den sovende og fra den oprindelige Kristen- 
dom mere eller mindre affaldne Kristenhed. 





Det er paa det humane og sociale Omraade, at 
Anklagen for Bagstræv rammer vore Dages Kristen- 
dom haardest. Europa har engang oplevet en Refor- 
mation. Men den var, hvor store Værdier den end 
bragte, i mange Henseender mest af dogmatisk og 
politisk Natur, det sidste endda i reaktionær Retning, 
dels fordi de ny Landskirker mente at maatte kaste 
sig i Armene paa Fyrsterne, dels fordi Enevælden var 
i Anmarch i de forskellige Lande. Der tiltrænges en 
ny, dyb Reformation — af det kristne Liv. 

Blev Hjerterne dybt grebne af det sande Kærlig- 
hedens Evangelium, som det findes i det ny Testamente, 
saa vilde der ske mærkelige Ting. 

De Kristne blev da f. Eks. nødvendigvis Mod- 
standere af Krigen, denne Nationernes Svøbe, og af 
alt taabeligt Nationalhovmod. De blev ogsaa For- 
kæmpere for et virkeligt Broderskab mellem Menne- 
skene, »Socialisme« kan De gerne kaldet det; thi jeg 
mener et Broderskab, som giver sig et fuldgyldigt 
Udtryk i det sociale Liv. Den store Mester var jo 

baade »Socialist« og »Fredsven« i disse Ords ideelle 
Betydoing. 

Men samtidig med denne Hjerternes Grebethed 
maatte der en Udluftning af Tanker og Begreber til. 
Thi et Hoved, der er fyldt med Fordomme, kan selv 
det bedste Hjerte ingen Vej komme med. Naar mange 
Præster er fuldblods Chauvinister, saa skyldes det 
ikke nogen Slags Blodtørst hos dem, men simpelthen, 
at de hænger fast i Synsmaader og Idealer fra femten 
eller seksten Hundrede og Hvidkaal. Om de strøg alt 
dette af sig og gav Kristendommen, som Jesus 
Kristus selv skabte den, og som Paulus og de andre 
forkyndte den, Rum i Hoved og Hjerte, uden nogen 
Slags Forbehold, da vilde der komme til at lyde en 
ny Slags Prædikener fra deres Prædikestole. 

Om Kristendommen holder Skridt med Æstetikken, 
kan være af mindre Betydning. Svinge rundt efter 
Æstetikkens skiftende Modejournaler kan den dog 
ikke alligevel. 

Men det var godt, om den aldrig mere skulde 
findes som Modstander af virkelig Videnskab. Den 
har spillet den Rolle ofte nok. Men jeg synes, Mod- 
standerne burde indrømme, at her er Kristendommen 
uhyre vanskeligt stillet. Der er for det første i vore 
Dage Videnskab, som udmærker sig ved et besynder- 
ligt Fjendskab mod Bibel og Kristendom, og som har 
saa let ved at komme til Resultater, der synes skæbne- 
svangre for begge Dele, Det er vel en Selvfølge, at 
Kristendommens Repræsentanter føler sig paa Krigs- 
fod med den »Videnskab«. 

I Almindelighed maa det dog indrømmes, at 
Videnskaben bestræber sig for at være objektiv og 
indifferent. Men den arbejder jo med Hypoteser og 
foreløbige Resultater, som kan være rigtige eller urig- 
tige. Ja, selv Resultater, som anses for at være vel 
grundede, viser sig ofte efter kortere eller længere 
Tids Forløb at være forkerte, For Videnskaben er 
dette ingen større Ulykke; den opgiver blot det for- 
kerte Resultat og forsker videre, Men naar nu saa- 
danne Hypoteser og Resultater i betydelig Grad an- 
fægter Kristendommen, skal den saa blot rask væk 
tage imod dem og sige som saa: Er de forkerte, saa 
kan vi jo ogsaa opgive dem igen! 

Slig Letsindighed vil dog vel ingen forlange. 
Men man kan forlange af kristne Ledere, at de møder 
et Resultat af grundigt og alvorligt videnskabeligt 
Arbejde med Besindighed og Ro. Er det af Menne- 
sker, vil det falde bort af sig selv; er det Sandhed, 
saa kan det ikke i Virkeligheden stride mod Kristen- 
dommen. 

Det er min Overbevisning, at en stor Reforma- 
tion af det kristne Tanke- og Hjerteliv ogsaa vilde 
give Kristendommen en helt ny Stilling over for Vi- 
denskaben. 

Det vilde blive en Stilling af Tryghed. Thi hvor 
Livet er frodigt og stærkt, er det i sig selv Beviset for 
sin Sandhed. 

Og en saadan Reformation vilde opvække nye og 
begejstrede Forkæmpere, der kunde udføre det Græn- 
sereguleringsarbejde ud imod Videnskaben, som det 

nu i saa sørgelig Grad skorter paa Evne til at tage 
op. Den vantro Videnskab er — det er min faste Over- 
bevisning — ikke det sidste Ord i Sagen. Guds Rige 
er vel ikke af denne Verden, og derfor kan det heller 
aldrig falde sammen med den i Idealer og Interesser. 
Men det er i denne Verden som Salt og Lys for 
at frelse og lyse op i dens aandelige Mørke. Og naar 
dets Repræsentanter er deres Opgave tro, kan de al- 
drig være Kulturfjender, selv om ogsaa de kan tage 
fejl. 

Netop fordi Kristendommen ikke er af denne Ver- 
den, derfor besidder den denne forunderlige Evne til 
stadig at forny sig. Der skal endnu komme en Re- 
formation, større end nogen drømmer om. Der er 
Varsler i Luften om en ny Vaar for Guds Rige. 


XV. 
KRISTENDOMMEN OG KVINDERNE. 
Kære Frk. Paula. 

Det glæder mig, at Bibelen — og som De skriver, 
især det ny Testamente — interesserer Dem. Ikke at 
jeg finder noget mærkeligt deri. Den Bog maa nød- 
vendigvis interessere et alvorligt Menneske, der giver 
sig til at læse den. Ulykken med de Mennesker, som 
har saa meget ondt at sige om den, er sædvanlig, at 
de aldrig har læst den. 

Men naturligvis vil De ikke være »underdanig«. 
Jeg vidste, De vilde ikke. Men De skal heller ikke; 
De kan for den Sags Skyld trygt holde Bryllup — 
og fortsætte med at interessere Dem for Bibelen. 

De har vel faaet min Lykønskning gennem Deres 
Forlovede. Men da jeg nu skriver til Dem selv, vil 
jeg gerne benytte Lejligheden til at gentage den. Jeg 
vil ønske for Dem og min unge Ven, som De har valgt 
at dele Livet med — ja, megen, megen Lykke. Men 
maa jeg ogsaa udtrykke det paa en lidt anden Maade: 
Jeg vil ønske, at den Gud, som De dog begge, naar 
alt kommer til alt, søger efter, og som ogsaa søger 
efter Dem — det kan De være forvisset om — at han 

maa faa Lov at lade sin Naades og Sandheds Lys 
skinne over Deres Samliv. 

Men det var Deres Indvendinger mod Bibelens 
Tale om Kvinden, jeg skulde svare paa. 

Det er sandt nok, at Paulus, som De skriver, 
siger, at »Manden er Kvindens Hoved«, og at »Kvin- 
den blev skabt for Mandens Skyld«, og at hun skal 
være ham »underdanig«, og ikke maa være »Lærer« 
eller indtage en ledende Stilling i Menigheden, saa 
det kunde komme til at se ud, som om hun herskede 
over ham 0. s. v. 0. s. v. Det er sandt, at saaledes 
sagde Paulus til sin Tids Kvinder. 

Men deraf følger ikke uden videre, at han har 
sagt det f. Eks. til Dem. 

Har De læst i det gamle Testamente om Debora. 
Hendes Historie staar fortalt i Dommerbogen, det 4. 
og 5. Kapitel. Hun herskede jo over Israels Mænd, 
trods hun kun var »Ribben« og Mandens Medhjælp 
og alt det. Og hun var endda hverken Gammeljomfru 
eller Enke, men havde en Mand, om hvem vi dog 
ikke ved andet, end at han hed Lapidoth! Med hvad 
Ret herskede hun da? Det skal jeg sige Dem. Hun 
herskede med Livets Ret. Hun har været den i hele 
Folket, som har haft de bedste Betingelser for at lede 
og styre, og dermed var hendes Ret dertil givet. 

Ja, Paulus selv, som forbyder Kvinderne at tage 
Ordet i de Kristnes Forsamling (1. Kor. 14, 34. 35.), 
han forudsætter dog i samme Brev, at de gør det, og 
forlanger kun, at de da skal være tilslørede (11. Kap. 
5, V.). At det er Undtagelsestilfælde, Paulus tænker 

paa i 11, 5., er meget muligt. Men med hvad Ret 
eksisterer den Slags Undtagelsestilfælde? Atter med 
Livets Ret. 

Og nu kommer jeg til det, som jeg vil pege paa. 
Naar kristne Kvinder, og Kvinder i det hele taget, 
i vore Dage roligt sætter sig ud over de Forskrifter, 
Paulus i sin Tid gav, saa er det med den selvsamme 
Ret. Det er jo den Ret, De kræver for Deres Vedkom- 
mende. Kvinden i de civiliserede Lande er ikke læn- 
ger, hvad hun var, dengang Paulus skrev. Gud være 
lovet. Men dermed er ogsaa Gyldigheden af hine 
Forskrifter blevet undergravet. 

Der er saavist ingen Grund til at holde en læn- 
gere Tale over det Emne. Men jeg vil gerne med 
Deres Tilladelse holde en lille Forsvarstale for Paulus. 
Thi han er en i høj Grad misforstaaet og misbrugt 
Mand. 

Romantiker var Paulus ikke. Saa det er jo nok 
muligt, at hans Tanker om Ægteskabet ikke vilde til- 
fredsstille de meget idealistiske unge nu. Skønt han 
siger meget smukt i sine Breve om Forholdet mellem 
Mand og Kvinde. Han var frem for alt en uhyre 
praktisk Mand. Han red ikke teoretiske Kæpheste, 
som intet praktisk Formaal tjente. Han befattede sig 
heller ikke med at give Leveregler for Folk i det 20. 
Aarhundrede eller for fjerne Nordevropæere og Ame- 
rikanere. Den Slags Tider og Mennesker var ganske 
uden for hans Tanker. Han skrev om Ting, der havde 
praktisk Betydning i hans egne Menigheder. Og til 

den Slags Ting hørte i høj Grad det Forhold, hvor- 
om her er Tale, 

Hvorledes Kvindens Stilling i det fri og kultur- 
rige Hellas var, ved De jo. Hun var henvist til Huset, 
det Sted, hvor den fri Græker bare spiste og sov. 
Mændenes rige, aandelige Liv var hun ganske uden 
for. Kun Hetærerne deltog deri, Men naturligvis 
ejede hun Hellenernes livlige Aand, og for den søgte 
hun Næring i det Sladder og Kævl, som alle Tider 
har bebrejdet Kvinden! Og saa kom Paulus og for- 
kyndte, at i Kristus »er ikke Mand og Kvinde«, men 
alle er lige, At de Hellenerinder, som blev vundne for 
Kristendommen, ikke var længe om at drage Konse- 
kvensen deraf, er ikke vanskeligt at forstaa. Saa er 
det tilmed i Korint, vi befinder os, den mest letsindige 
og den mest moderationsforladte Stad i Hellas. Hvilke 
Kvaler den unge Menighed der beredte Paulus, kan 
De danne Dem en Forestilling om ved at læse hans 
to Breve til den. En Mand levede i »fri Kærlighed« 
med sin Stifmoder; andre holdt offentlig Rettergang 
med hverandre; og med Hellenernes Hang til at klare 
alt ved Dialektik og Logik opkastede man de dristig- 
ste Spørgsmaal og drog de radikaleste Slutninger, 

Men der var eet, som udgjorde Paulus” Liden- 
skab: Jesu Kristi Evangelium og Rige. Alt hvad der 
kunde forringe dets Herlighed og Udbredelse blandt 
Mennesker, var han skinsyg paa. Derfor straffer han 
ikke blot moralske Brøst i Menigheden gennem sine 
Breve; men han forbyder ogsaa, hvad der ellers kunde 
skade Menighedens Anseelse. F, Eks. de Konsekven- 

ser, en Del Kvinder drog af hans Tale om, at de og 
deres Mænd som Kristue var lige, Thi ikke blot i 
Hjemmene optog de en rap Kamp for deres formodede 
kristne Ret, de forlangte ogsaa at optræde som Talere 
i Menigheden, tilmed uden det Slør, som vel for en 
gift Kvinde ansaas for et uundværligt Tegn paa Ån- 
stændighed; og i det hele taget snakkede de frit løs, 
naar Menigheden var forsamlet. Ikke blot har sikkert 
Kvinderne i Korint ved denne Færd opfordret til 
Sammenligning med Hetærerne, men de har ogsaa i 
Paulus” Øjne nedsat Menighedens Værdighed derved 
over for besindige Mennesker. Og derfor anvender 
han alle de Grunde og al den rabbinske Argumenta- 
tionsteknik, han raader over, imod dem. 

Ja, Frk. Paula, skal vi bedømme dette retfærdigt, 
saa maa vi heller ikke ride teoretiske Kæpheste, Vi 
maa frem for alt fastholde Tanken om, Avor lavt de 
Kvinder, her er Tale om, stod i rent menneskelig Ud- 
vikling. Vi faar et Begreb om det ved at lægge Mærke 
til den Anvisning, Paulus føjer til sit Paabud om 
Kvindernes Tavshed i Menighedens Sammenkomster. 
Han siger, at hvis der er noget, de vil have Besked 
om, saa kan de jo spørge deres egne Mænd derhjemme! 
Mændene har sikkert ikke alle været saa kløgtige; 
men over for Kvinderne har de dog gennemgaaende 
kunnet posere som Vismænd! 

Kan man nægte, at Paulus her overfor Kvin- 
derne handlede med Livets Ret? Det aandelige Livs 
mener jeg. Maa man ikke indrømme, at det, at de 
korintiske, og andre, Kvinder i al deres Umodenhed 

havde faaet Lov at røre sig saa frit, de vilde, kun 
havde været en tvivlsom og yderst ringe Værdi sam- 
menlignet med, at Evangeliet efter sit virkelige og 
inderste Væsen fik frit Løb? 

Nu vil jeg ikke paastaa, at Paulus saa alt dette 
saa fordomsfrit, som vi kan se det. Det gjorde han 
ganske sikkert ikke. Ogsaa han var et Barn af sin 
Tid. Men jeg er vis paa, at hans væsentligste Mo- 
tiver var, som jeg her har søgt at skildre dem. De 
kan lægge Mærke til, at han netop slutter den Ud- 
vikling, hvori Forbudet mod Kvindernes Optræden i 
Menigheden forekommer, med de betegnende Ord: 
»Men alt ske sømmeligt og med Orden!« I Brevet til 
Titus (2,5.) er han inde paa samme Motiv, Kvin- 
derne, siger han der, skal være saadan og saadan, 
bl. a. »deres egne Mænd underdanige, for at Guds 
Ord ikke skal bespottes!« 

Jeg er vis paa, at dersom Paulus havde staaet 
over for en af den nyere Tids Bagstrævere, som med 
Mosebogens Ord — at Manden skal herske over Kvin- 
den — vilde holde hende nede, da vilde han have 
argumenteret omtrent paa følgende Maade: »Det er 
vel sandt, at Kvinden fra Begyndelsen fik den Straf, 
at Manden skulde herske over hende. Dog er det ikke 
saaledes at forstaa, at Manden skulde herske over 
Kvinden, men snarere saaledes, at han kom til det, 
idet han er den stærkeste, naar Synden først har slup- 
pet Egenkærlighedens Aand løs. Men Ordet hos Mo- 
ses er ikke et Ord for Mænd, der tror paa Jesus 
Kristus, at hænge sig fast i. De har ingen Pligt til 

at optræde som Bødler og udføre den Straffedom, og 
Kvinden har ingen Pligt til at forblive under den. 
Det er Galskab at have en saadan Mening, Jesus 
Kristus er kommen for at borttage Syndens Følger, 
ogsaa her paa Jorden, saa vidt de lader sig borttage, 
derfor ogsaa denne, Lad det derfor være saaledes 
iblandt Eder, at det i Ægteskabet er en fri og jævn- 
byrdig Kvinde, der mødes med Manden, og lad det 
være Eders Ideat, for af Guds Ord ikke skal be- 
spottes!« 

Saaledes omtrent er jeg vis paa, at Paulus vilde 
talt nu. Hans dybeste Mening om Forholdet mellem 
Mand og Kvinde har vi jo i hans Brev til Galaterne 
(3, 28.), hvor han siger, at inden for Kristendom- 
mens Livsbetragtning er der principielt (saaledes for- 
staar jeg det) »ikke Mand og Kvinde, thi alle er 1 
en i Kristus Jesus.« 

Dette til Forsvar for Paulus. 

Jeg kan godt forstaa, hvad en virkelig Nutids- 
kvinde maa føle ved Tanken om, at et af de sorteste 
Kapitler i Menneskehedens Historie netop er Kvin- 
dens Kapitel. Hvad hun har lidt, og hvad hun endnu 
maa lide f. Eks. i Kina, Indien og Afrika, er jo gru- 
opvækkende. I Dyrenes Verden, hvor dog ogsaa Hun- 
nen er den svageste, kendes intet lignende, saa ogsaa 
paa dette Punkt har Mennesket den sørgelige Evne 
at kunne synke under Dyrets Standpunkt. Jeg skal ikke 
filosofere over dette Kapitel. Men synes De ikke, at 
dets triste Indhold i høj Grad taler for Virkeligheden 

af Bibelens Lære om et Syndefald, hvor uudgrunde- 
ligt ellers dette mørke Punkt i Mennesketilværelsen 
kan være, Det er min Overbevisning, at Kristendom- 
men ogsaa for Kvinderne er Livets og Befrielsens 
og Genoprettelsens Evangelium. I den ældste Kirke 
førte den en sejrrig Kamp mod Flergifte, Frilleliv og 
Forstødelse af Hustruen. Hvor den nu gennem Mis- 
sionen naar hen i ikke-kristne Lande, kommer den i 
Sandhed som et godt Budskab for Kvinderne. Den 
har ikke Gran af reaktionært i sit Væsen. Det er dens 
Talsmænd, der ofte i egen Interesse eller i Bogstav- 
trældom og Uforstand har gjort den reaktionær. 

Maa jeg saa slutte med en lille ante diem Viel- 
sestale. Jeg er ikke Præst jo; derfor skal den være 
uhyre kort: 

De og den Mand, De elsker, er jo enige om at 
grunde Deres Samliv paa absolut Ligestilling. Ikke 
blot i Teorien, men i Virkeligheden. De er begge over- 
beviste om, at det Samliv vil blive baade rigt og har- 
monisk; det vil De i hvert Fald begge sætte alt ind 
paa. Hvis et Ønske fra mig om Lykke og Velsignelse 
dertil er noget værd, saa tag det. Det kommer fra 
Hjertet, ved De, — At et Samliv kan leves harmonisk 
og rigt uden Religion, det tvivler jeg ikke paa. Men 
det vil ikke blive mindre harmonisk, ved at De tager 
Kristendommen med. Det kan jo næppe fejle, at det 
foruden Glæderne ogsaa vil komme til at rumme 
Sorger og Skygger. Og der kommer jo en Stund — 
sent eller maaske tidligt — da den ene af Dem skal 
sidde ved den andens Dødsleje. Vær da vis paa, at i 

saadanne Stunder, og især i den sidste Stund, vil De 
føle, det er godt at have noget ud over det jordiske 
at holde Dem til. Derfor kan jeg ikke andet, end jeg 
maa sige til Dem: Byg dette Samliv paa Kristen- 
dommens Grund! 


ge 


XVI. 
DOGMEFRI RELIGION OG KRISTENDOM. 
Kære Frk. Paula. 

En Tak for Deres venlige Brev. Ja, det Foredrag 
vil sikkert blive livligt diskuteret. Jeg hørte det ikke, 
og kan derfor ikke udtale mig om dets Enkeltheder. 
Men om selve Spørgsmaalet »Dogmefri Religion« skal 
jeg gerne sige Dem min Mening. 

Jeg er for saa vidt enig med Foredragsholderen, 
som jeg godt kan forestille mig Religiøsitet uden 
Dogmer, i hvert Fald uden synderligt udformede 
Dogmer. Jeg tror ogsaa godt, et Menneske kunde 
være ret udpræget religiøst paa den Maade. En an- 
den Ting er, om ret mange virkelig er det. Det tviv- 
ler jeg paa. Thi modsat Foredragsholderen tror jeg, 
at den Maade at være religiøs paa for de fleste vil 
vise sig meget besværlig. 

Jeg spurgte en Dag min lille Pige, som gaar i 
Skole og i denne Tid »har om Mennesket« i sin Natur- 
historie, hvad Rolle Skelettet spillede i vort Legeme. 
— »Jo,« svarede hun, idet hun lod Blikket glide under- 
søgende ned ad sin lille Person, »ellers vilde vi da 
klaske sammen til ingenting!« — Jeg kommer til at 

tænke paa hendes Ord og Miner, idet jeg skal fore- 
stille mig en fuldstændig dogmefri Religion. Jeg tror, 
dens Indehaver kommer til at passe ualmindeligt 
godt paa, at den ikke skal »klaske sammen« for ham. 
Blotte Følelser — og det er jo, hvad den fuldstændig 
dogmefri Religion maatte bestaa af — er der ikke 
megen Stabilitet i. 

Jeg er ogsaa enig med Foredragsholderen i, at en 
saadan Religiøsitet har sin Værdi — forudsat da at 
den er ærlig og ægte. Men jeg kan ikke forestille mig 
den som andet end et rent Begyndelsestrin. Den maa 
nødvendigvis føre til visse dogmatiske Forestillinger, 
f. Eks.: at der eksisterer noget guddommeligt af en 
eller anden Art, og at dette rummer Elementer af Magt, 
Visdom, Godhed og lignende; at Mennesker kan træde 
i Forhold til det, og at det griber ind i deres Liv paa 
en eller anden Maade, Det fremgik jo ogsaa, efter 
hvad jeg har hørt, af Foredraget, at Taleren under- 
forstod mer eller mindre vage Forestillinger af denne 
Årt som en selvfølgelig Bestanddel af den dogmefri 
Religion. 

Den, der nu i sin personlige Religiøsitet standser 
paa dette Punkt, staar paa ret sikker Grund. Thi vel 
er den religiøse Sans af mere ætherisk Art end andre 
Drifter og Tendenser i Menneskenaturen. Men dens 
Tilstedeværelse er uomtvistelig. Den er et virkelig 
universelt Fænomen. Men Spørgsmaalet er saa: Kan 
man ikke komme videre? Og De maa indrømme, at 
dette er et uhyre betydningsfuldt Spørgsmaal. De 
religiøse Dogmefjender er besjælede af Angst for at 

komme til at bygge paa noget, der ikke er Virkelighed. 
Jeg forstaar saa godt den Angst; den er al mulig Ære 
værd. Men man kommer ikke langt ved at give sig 
Angsten i Vold. 

Der er ogsaa Mennesker, som af Angst for at 
miste deres Spareskillinger putter dem i et Strømpe- 
skaft og gemmer dem paa Bunden af deres dybeste 
Kramkiste, De er i hvert Fald paa den sikre Side saa, 
mener de. Det kommer dog an paa, om de er. De, 
som med Klogskab og Virkemod sætter deres Penge 
i et godt Foretagende, de er i hvert Fald baade dem, 
der selv i Almindelighed kommer længst frem, og dem, 
der er med at forbedre Livsvilkaarene for andre. 

Nej, det er ikke den rette Maade at behandle sin 
religiøse Grundkapital paa, at gemme den hen i den 
dogmefri Religions Strømpeskaft. 

Men jeg giver Dem fuldt ud Ret i, at veludfor- 
mede Dogmer paa ingen Maade er det vigtigste i 
Religionen. De nævner selv Dogmerne om Gud — at 
det f. Eks, er ligegyldigt, om man kalder ham Jahve 
eller Allah eller noget andet. Ja vist: Navnet og ad- 
skillige andre Forestillinger om Gud kan jo være for- 
holdsvis ligegyldigt. Det er hans Forhold til os og 
vort Forhold til ham, hvorpaa det først og fremmest 
kommer an. 

Jeg kommer til at tænke paa en Dame af mit Be- 
kendtskab, som er Indehaver af en Forretning. Hun 
plejer for sit kvindelige Fornavns Vedkommende paa 
Forretningsbreve kun at underskrive sig med Bogstav. 
Og det hænder da undertiden, at Kunder, som kun ken- 

der hende gennem Korrespondance, i deres Skrivelser 
titulerer hende Herr K. (Efternavnet). De bliver selv- 
følgelig betjent lige godt derfor. 

Naa, men for at komme lige til Sagen. Det er jo 
ikke dogmefri Religion contra Dogmereligion i Al- 
mindelighed, der sætter Sindene i Bevægelse. Det er 
Kristendommens Dogmer, det drejer sig om. Og det 
store Spørgsmaal, som jeg antydede foran, er da: 
Fører der ikke en ærlig og solid Vej fra den alminde- 
lige religiøst stemte Sindstilstand til positiv Kristen- 
dom? Jeg mener jo! 

Naturligvis ikke en videnskabelig Vej. Men der 
fører jo heller ingen saadan Vej til den dogmefri Reli- 
gion. Selv den naas kun ad Troens Vej — den Tro 
nemlig, at vore religiøse Instinkter peger mod en Slags 
Virkelighed. Ikke engang Ateismen naas ad anden Vej 
end Troens. 

Men jeg vil ogsaa gerne hævde — jeg har vist 
gjort det før i et Brev til en af Dem —, at Troens Vej 
er en ærlig Vej, og kan være en i højeste Grad solid 
Vej. 

I Kristendommen drejer alt sig om /esus Kristus. 
Som historisk Skikkelse er han velbekendt gennem de 
4 Evangelier. At disse er Genstand for megen Kri- 
tik, vil jeg bede Dem foreløbig lade ude af Betragt- 
ning. Kritikerne er jo tillige Kristendomsmodstandere. 
Og religiøse Modstandere og politiske Modstandere 
har det tilfælles, hvor hæderlige og oprigtige de i og 
for sig kan være, at betragte Modstanderen og hans 
»Presse« gennem nogle besynderlige Briller, 

En Imødegaaelse af Kritikken vilde blive for 
vidtløftig her. Hvad der fra kristelig Side er at sige 
i den Henseende, kan De let selv skaffe Dem Oplysning 
om. Og jeg er tilbøjelig til paa Forhaand at tro, at 
De vil finde dette ret fyldestgørende. 

Men om selve Jesu Person vil jeg ganske kort 
fremhæve nogle faa Ting, som i min Betragtning er 
af afgørende Betydning her: 

1) Hans absolut enestaaende Indsigt i den religi- 
øse Verdens Hemmeligheder. Ethvert Menneske med 
religiøs Sans føler, naar han i Evangelierne stilles 
Ansigt til Ansigt med Jesus, at han her staar over 
for en vældig religiøs Autoritet. 

i 2) Hans absolut enestaaende etiske Karakter. 
Evangelierne er fulde af direkte og indirekte Vidnes- 
byrd om hans Væsens uplettede Hellighed og ufor- 
anderlige Godhed. Og trods han i Sandhed var »sagt- 
modig og ydmyg af Hjertet«, var han sig dog denne 
etiske Højhed fuldt bevidst og gjorde Krav paa, at 
andre skulde anerkende den. 

3) Hans virkelige Overmenneskelighed — ikke 
som Resultat af Dannelse eller Udvikling, men som 
Natur. Etisk og religiøst kommer ingen ham nær, 
Han krævede af sine Venner, at de ikke maatte sætte 
nogen eller noget paa Jorden saa højt som ham. I 
Tænkemaade saavel som i Færd er han hævet over alle 
Sociale og nationale Forskelle, Han planlægger med 
fuld Bevidsthed om Opgavens Storhed et aandeligt 
Verdensrige, som vel at mærke er blevet en Virkelig- 
hed og bliver det mere og mere Dag for Dag. 

4) Det guddommelige ved ham. Nej, jeg mener 
ikke just hermed, at »han var Gud«, Men jeg tænker 
paa Ord af ham som disse: »I er nedenfra, jeg er 
ovenfra; I er af denne Verden, jeg er ikke af denne 
Verden.« Eller: » Jeg og Faderen vi er eet.« Jeg tæn- 
ker paa hans Tale — med Døden for Øje — om at 
komme igen og hans Skildring af, hvorledes han en- 
gang vil dømme Verden. De ved vist, at der er en 
hel Del af den Slags. Og der er jo ikke ved hans 
Person det fjerneste, der tyder paa Sværmeri — vel? 
Hvad vil De da gøre ved alt dette hos ham, der peger 
ud over det menneskelige? Vel, vi kan lade det staa 
ved sit Værd. Men det er der dog. Og han er ogsaa 
i den Henseende noget aldeles enestaaende. 

Det er i Virkeligheden hans Person, der er 
Kristendommen. Det er til denne absolut enestaaende 
Skikkelse, at Dogmerne knytter sig. Og hele Problemet 
om Kristendommens Dogmer reducerer sig da til det 
gamle Spørgsmaal: Hvad tykkes Eder om Kristus? 
Er hans Skikkelse ekstraordinær nok til at være Bærer 
af ekstraordinære Dogmer? 

Nu ved De nok, at den Mening er uhyre langt 
fra mig, at et Menneske ikke skulde kunne være en 
positiv Kristen uden at sluge en hel Dogmatik. Blandt 
andet ogsaa af den Grund, at de gængse Dogmer, 
heller ikke kristeligt set, er lige uomtvistelige, 

Det har været med Dogmatikken som med andre 
Videnskaber, at dens Dyrkere i fordums Tider »vidste« 
alt for meget. Som Historikerne f. Eks. blot behøvede 
en Stump af et uhjemlet Sagn eller nogle overfladiske 

Ordsammenligninger til at bygge en vidtløftig histo- 
risk Anskuelse paa, saaledes kunde ogsaa Dogmati- 
kerne blot paa enkelte løsrevne Ord eller Sætninger 
bygge et helt omstændeligt Dogme. Men medens den 
historiske Videnskab lige saa vel som andre Viden- 
skaber er kommet ud over det Standpunkt, hænger den 
religiøse Dogmatik endnu alt for meget deri. Dens 
gamle Resultater er jo nemlig blevet kodificerede i 
Bekendelsesskrifter og blevet Menigmands Eje, og fra 
intet af disse to Omraader lader de sig let udrydde. 
Derfor læses Bibelen endnu af de fleste som Naturen 
og Historiens Kilder læstes for Aarhundreder tilbage. 

Blot et Par Eksempler: Treenighedslæren og 
Helvedeslæren. 

Virkelig Guddommelighed af en eller anden Art 
tillægger Jesus sig selv, og de nytestamentlige For- 
fattere bevidner hans Ret dertil. Dogmet om Hellig- 
aanden har han ogsaa fremsat, Dette er Treenigheds- 
læren i Embryo. Men nærmere Udformning af denne 
Lære gav hverken Jesus eller hans Disciple. Hvad 
der eksisterer i den Henseende, staar for den kriste- 
lige Spekulations Regning. Og nogen særlig Grund 
til at beundre denne er der egentlig ikke. 

Jesus har bevidnet, at der er en evig Fortabelse. 
Og han har med forfærdelig Alvor advaret Mennesker 
for den. Men han har hverken nærmere udformet eller 
præciseret dette Dogme. Gode og daarlige Teologer 
i Flæng har derimod i tilstrækkelig Grad øvet deres 
Fantasi paa det. — 

Et Par andre kristelige Dogmer vil jeg nævne, 

fordi de i vore Dage i særlig Grad har været Gen- 
stand for Angreb, nemlig Jomjrufødselen og Opstan- 
delsen, 

Det maa indrømmes, at Angrebet, særlig paa 
Jomfrufødselen, er blevet ført med stor Kraft og megen 
Lærdom. 

Man har ikke Lov til at beskylde Kritikerne for, 
at det negative Resultat, hvortil de kommer med deres 
Undersøgelser, ikke for dem er et virkeligt Resultat. 
Men samtidig kan det siges uden at gøre dem Uret, 
at dette samme Resultat havde de allerede, inden de 
begyndte deres Undersøgelse — i Kraft af den Sæt- 
ning, at Undere overhovedet er en Umulighed. Og 
hvilke Armeer af Argumenter Videnskabsmænd kan 
føre i Marken, naar der er noget, som det er dem 
magtpaaliggende at forfægte, det bærer de indbyrdes 
Kampe mellem Lægeklikker og mellem Historikere 
jævnlig Vidnesbyrd om. De husker vel danske og 
norske Historikeres Kamp om Rollo, hvor Indlæggene 
fra begge Sider var saa knusende, at en Ikke-Fagmand 
stadig syntes, den sidste ærede Taler havde Ret. 

I Kampen om Jomfrufødselen mangler nu fore- 
løbig den kristne Part. Men det har altid været saa- 
ledes, at de kristne Forsvarere først kommer frem, 
naar Modstandernes Angreb antager en overvældende 
Karakter. Kristendommens Opgave er jo ikke Apolo- 
getik. 

Som oftest har Kritikerne Ret i noget, og det har 
de uden Tvivi ogsaa her, Hvormeget eller hvor lidt 
tør jeg ikke paatage mig at afgøre. Jeg kan heller ikke 

betragte dette Dogme som noget meget væsentligt 
(Paulus gør f. Eks. slet ingen Brug af det) — und- 
tagen for den Rigdom baade af Godhed og af Poesi, 
som Julen rummer for saa mange Mennesker! Men 
det er alligevel min private Overbevisning, at naar 
Stormen engang faar udraset om det, da er maaske 
nok nogle Udenværker blevet molesterede; men selve 
Fortet vil staa saa sikkert som nogensinde, 

Troen paa Jesu Opstandelse hører derimod til 
det mest centrale i Kristendommen. Paulus gør f. Eks. 
alle Kristendommens Værdier afhængige af dette Dog- 
mes Sandhed, som de kan se af 1, Kor. 15. Kap. 

Om det saa virkelig er Sandhed, at Jesus opstod 
af Graven? Ja, De ved, at Vidnesbyrdene derfor i det 
ny Testamente er meget stærke, De første Vidner 
havde set den tomme Grav, og de var vis paa, at de 
ogsaa havde set Herren. Saaledes staar der skrevet. 
Disse Kristendommens Dokumenter kan mistænkelig- 
gøres. Men der er en Kendsgerning, som bliver staa- 
ende: at det var Paaskeoplevelsen, som gjorde de 
første Vidner til de store Tros- og Martyrhelte, som 
de var. 

Blot et enkelt af det ny Testamentes Vidnesbyrd 
skal jeg fremdrage. Det angaar den tomme Grav og 
staar hos Johannes (20, Kap. 1.—10., V,) og lyder 
saaledes: 


Men paa den første Dag i Ugen kommer Marie 
Magdalene aarle, medens det endnu er mørkt, til Gra- 
ven og ser Stenen borttagen fra Graven. Da løber 
hun og kommer til Simon Peter og til den anden Dis- 

cipel, ham, hvem Jesus elskede, og siger til dem: »De 
have borttaget Herren af Graven, og vi vide ikke, hvor 
de have lagt ham.« Da gik Peter og den anden Disci- 
pel ud, og de kom til Graven. Men de to løb tilsam- 
men, og den anden Discipel løb foran, hurtigere end 
Peter, og kom først til Graven. Og da han kiggede 
ind, ser han Linklæderne ligge der, men gik dog ikke 
ind. Da kommer Simon Peter, som fulgte ham, og han 
gik ind i Graven og saa Linklæderne ligge der og 
Tørklædet, som han havde haft paa sit Hoved, ikke 
liggende ved Linklæderne, men sammenrullet paa et 
Sted for sig selv. Nu gik da ogsaa den anden Discipel, 
som var kommen først til Graven ind, og han saa og 
troede. Thi de forstode endnu ikke Skriften, at han 
skulde opstaa fra de døde. Da gik Disciplene atter 
bort til deres Hjem. 


Vi begynder, hvor Marie Magdalene kommer til 
Simon Peter og til den Discipel, »hvem Jesus elskede« 
— det er Johannes selv. Læg saa Mærke til, hvor 
malende den følgende Beskrivelse er. De to Disciple 
begav sig til Graven: 

1) De løb tilsammen. 

2) Johannes løb foran, hurtigere end Peter. (Han 
var nemlig meget den yngste af de to). 

3) Han kommer til Graven, kigger ind og be- 
mærker Ligtøjet derinde, men gaar dog ikke ind. 

4) Imidlertid kommer Peter og gaar resolut ind. 
(Han var hurtig til at handle). 

5) Billedet af den forladte Grav, som Peter først 
og siden Johannes saa den. 

6) Johannes gaar ogsaa ind, og tror (at Jesus 
var opstanden). 

7) De to Disciple gaar hjem. 

Hvorfor og hvorfra nu alle disse i og for sig lige- 
gyldige Detailler? Kan der gives noget rimeligere 
Svar end: Fordi det netop gik saaledes til! Men saa 


.. Paatrænger ogsaa den Følelse sig os meget stærkt, at 


det er et Øjenvidnes Beretning, vi har for os. Men er 
Beretningen et Øjenvidnes, saa er dette Vidne altsaa 
Apostelen Johannes. Han gengiver da her et Ung- 
domsminde, som saa levende havde indbrændt sig i 
hans Erindring, at det endnu stod klart for ham 
indtil de mindste Enkeltheder. 

Herfra falder da atter — synes det mig — et 
ejendommeligt Lys over selve Johannes? Evangelium. 
Det indeholder nemlig flere lignende Beretninger, som 
bærer stærkt Præg af at stamme fra et Øjenvidne, det 
samme, som har nedtegnet denne sidste. Johannes” 
Evangelium er ellers det af de fire, der paa Grund af 
dets Særegenhed baade i Stil og Indhold er stærkest 
mistænkt af Kritikken. De skulde prøve at læse det 
igennem og se, om det ikke netop i høj Grad bærer 
Præg af »den Discipel, som Herren elskede.« 

Mit Brev til Dem er blevet langt, og dog har jeg 
kun berørt de forskellige Emner, som synes mig at 
kunne kaste Lys over Spørgsmaalet Dogmer eller ikke 
Dogmer i ens Religion. Der er imidlertid et Punkt, 
som jeg endnu maa standse ved, inden jeg slutter. 
Det er maaske, naar alt kommer til alt, der, Vejene 
til de to religiøse Standpunkter deler sig. 

Man kan betragte hele Tilværelsen som guddom- 
melig. Gud er da ikke blot i alt, men Gud er alt, det 

vil ogsaa sige: alt er Gud. Det er, som De ved, 
Panteismen. For den er Gud ingen Personlighed. Og 
de menneskelige Personligheder er kun noget midler- 
tidigt, Bølger paa det store Guddomsocean. I al 
dogmefri Religion er der vist et betydeligt Kvantum 
Panteisme. 

For den kristne Betragtning er Personligheden 
overalt større end Naturen, og en personlig Gud er 
meget større end en upersonlig Gud-Natur; Jesus 
Kristus, den største Personlighed, der er traadt os 
Mennesker i Møde, er paa een Gang Gud og det ideale 
Menneske aabenbaret. Personer har Historie, Per- 
soner kan make history, som Englænderne siger, en 
Personlighed er aldrig noget flydende og ubestemt. 
Dersom De tænker den Tanke til Bunds, vilde De 
maaske finde det ret rimeligt, at Kristendommen har 
netop de Dogmer, den har. 


